Stanovnik Šangaja gleda kroz barijeru na postavljenu na stambenom bloku, 3. maj 2022.\nDok predsednik Kine Si Đinping i Komunistička partija insistiraju na strategiji "nula kovida" i strogim merama zatvaranja, kineski cenzori besomučno rade na uklanjaju svakog sadržaja koji bi podrio narativ o uspehu vlasti u borbi protiv korona virusa. Ipak, korisnici društvenih mreža u Kini na različite inventivne načine uspevaju da višenedeljan gnev i očajanje zbog nestašica hrane i teških mera iskažu na internetu, izmičući cenzorima, pišu svetski mediji.\nSuočene s najvećim izazovom od izbijanja COVID-19 u Vuhanu početkom 2020, vlasti u Pekingu nastoje da uklone materijal ili komentare koji potkopavaju zvanični narativ da je Komunistička partija pod predsednikom Sijem pobedila virus, ukazuje Tajms (The Times).\nNa snimku koji je prošle nedelje kružio društvenim mrežama može se videti kako je muškarac koji je odbio da sarađuje sa zdravstvenim vlastima u gradu Dandong na severu Kine, od glave do pete umotan u traku i potom kao tepih unesen u kombi, ističe londonski list, dodajući da su takvi snimci u središtu igre mačke i miša između građana i cenzora dok se vlasti muče da obuzdaju gnevna reagovanja na drakonske mere uvedene za kontrolu korona virusa.\nSvakog dana u Šangaju, "veliki beli", kako se nazivaju službenici u zaštitnim odelima, sprovode nove racije u potrazi za neposlušnim građanima i svakog dana, pre nego što se njihove objave na društvenim mrežama izbrišu, građani beleže akcije koje imaju za cilj da udovolje opsednutosti predsednika Sija strategijom "nula kovida".\nU Šangaju, najvećem kineskom gradu, koji je pod merama zatvaranja više od mesec dana, teškoće građana su dokumentovane u postovima na društvenim mrežama koje vladini cenzori besomučno uklanjaju, premda su prethodno već podeljeni među korisnicima, navodi Tajms. List dodaje da se na snimcima mogu videti ljudi koji se odvlače iz svojih domova u karantin, građani koji mole za lekove, gnevni obračuni s "velikim belima" zbog nestašice hrane ili potresne slike ljudi koji pate od psiholoških problema zbog dugotrajnih zatvaranja.\nČak ni uvodni stih kineske himne Marša dobrovoljaca nije pošteđen. Reči "Ustanite, vi koji odbijate da budete robovi" naširoko su deljene, ali se više ne mogu naći na društvenim mrežama pošto su cenzori uvideli da osećanja koja se prenose njihovim deljenjem nisu patriotski žar, već razočaranje režimom, navodi Tajms.\nIako Kina guši diskusije o teškoćama izazvanim COVID-19 ili merama zatvaranja, korisnici društvenih mreža uzvraćaju udarac, piše Vašington post (The Washington Post), ističući da su državni cenzori bili poraženi na neko vreme, pošto su građani pronalazili inventivne načine da aplouduju protestni video.\nŠestominutni video pod nazivom "Aprilski glasovi" postao je viralan u petak, 22. aprila. Snimak praznog Šangaja uz zvuke nekih od najočajnijih trenutaka tokom proteklog meseca objavljivan je na različite načine – kao nezamenjivi token (NFT), embedovan u QR kod, na miror sajtove ili kao snimak Sunđer Boba.\nČim bi jedna verzija videa bila skinuta s interneta, pojavile bi se nove opterećujući cenzore, ističe američki list, navodeći da su nedelje gneva i frustracije zbog nestašice hrane i teških mera pretočene u održavanje tog video snimka na mreži.\nStroga kineska politika "nula kovida", nekada hvaljena zbog toga što je stopu smrtnosti u zemlji držala među najnižim na svetu, sada je pod lupom dok su milioni izvan sebe zbog parališućih mera, u vreme kada se vlasti bore protiv širenja omikron soja korona virusa. Ipak, dodaje list, za mnoge unutar i izvan Kine, video snimci poput "Aprilskih glasova" predstavljaju retke uvide u stvaran život u izolaciji dok državni mediji nastoje da prikažu kako su mere vlade delotvorne i neophodne.\nTaj video, koji takođe ukazuje da internet aktivizam još opstaje u strogom kineskom informativnom okruženju, jedan je od mnogih postova koji su kratko živeli na internetu pre nego što su izbrisani. Pored snimaka upada zdravstvenih službenika u domove, sukoba policije s građanima ili stanovnicima koji lupaju u lonce iz protesta zbog nestašice hrane, na udaru se našao i snimak muzičara koji sviraju kompoziciju "Čujete li kako ljudi pevaju" iz mjuzikla "Jadnici" (Les Miserables).\nVideo "Aprilski glasovi" postavljen je na internet 21. aprila uveče i postao je viralan do popodneva sutradan, posebno u Šangaju. Prema procuriloj direktivi iz pekinške kancelarije Uprave za sajber prostor platformama društvenih medija je naloženo da "sprovedu sveobuhvatno čišćenje videa, skrinšotova i drugih sadržaja" povezanih s "Aprilskim glasovima". Do kasnog jutra 23. aprila svi tragovi tog videa su uklonjeni s kineskih društvenih medija.\nCenzurisan i SZO\nPored građana koji ne mogu na internetu da izraze svoje nezadovoljstvo, na udaru kineskih cenzora prošle nedelje se našao i generalni direktor Svetske zdravstvene organizacije (SZO) Tedros Adhanom Gebrejesus koji je doveo u pitanje održivost politike nula kovida, navodi CNN.\n"Kada govorimo o strategiji nula kovida, mislimo da nije održiva, imajući u vidu kako se virus sada ponaša i šta očekujemo ubuduće", rekao je Tedros na konferenciji za novinare 10. maja. Izjava Tedrosa, koji je ranije tokom pandemije optuživan da je suviše blizak Kini, usledila je nekoliko dana pošto je Si Đinping obećao da će pojačati politiku nula kovida i "odlučno se boriti" protiv svih kritičara.\nZvanični pres nalog Ujedinjenih nacija na mreži Veibo (Weibo) – kineskoj verziji Tvitera (Twitter) objavio je Tedrosovu izjavu rano ujutru 11. maja, što je naišlo na talas sarkastičnih komentara korisnika u Kini. Do sredine jutra, post se više nije mogao videti na Veibu "zbog podešavanja privatnosti".\nVeibo hešteg Tedrosovog imena je takođe cenzurisan, a s platforme su obrisane slike na kojima se vidi njegovo lice, mada su postovi koji sadrže njegovo ime i dalje vidljivi.\nNa Vičetu (WeChat), drugoj najvećoj kineskoj društvenoj mreži, članak sa zvaničnog naloga UN s Tedrosovom izjavom je "zabranjen za deljenje zbog kršenja relevantnih zakona i propisa", dok su s plaforme uklonjeni i video snimci Tedrosovog govora.\nTedrosova izjava je, kako navodi CNN, u skladu sa procenom većine naučnika, ali je izazvala ljutitu reakciju Pekinga, koji saopštio da je "neodgovorna".\nRužičasta slika u državnim medijima\nDok ostatak sveta uči da živi sa COVID-19, kineski lider Si Đinping želi da njegova zemlja nastavi da nastoji da živi bez njega bez obzira na cenu takve politike, piše Njujork tajms (The New York Times).\nViše od dve godine Kina je imala zavidno nizak broj slučajeva zaraze korona virusom tako što je odlučno reagovala na svake znake pojave virusa masovnim testiranjem i brzim zatvaranjem, navodi američki list, dodajući da je to omogućilo Komunističkoj partiji da se hvali da je u pandemiji dala prioritet životu nad smrću, za razliku od zapadnih demokratija u kojima je smrtnost od virusa porasla.\nSada više prenosivi sojevi poput omikrona prete da ugroze taj uspeh, postavljajući dilemu za Sija i Komunističku partiju Kine, ukazuje Njujork tajms. S jedne strane, stroge mere guše ekonomske aktivnosti i prete milionima radnih mesta, dok su kineski građani sve nespokojniji zbog zatvaranja u kuće ili slanja u karantine. Međutim, odustajanje od dosadašnje strategije bi moglo da dovede do porasti smrtnih slučajeva, posebno među desetinama miliona nevakcinisanih starijih ljudi.\nKineski mediji pod kontrolom države takođe prećutkuju drakonske mere, dodaje list. Prošle nedelje, dok su vlasti u Šangaju podizale nove ograde oko zona karantina, zahvativši još domova sa zahtevom stanovnicima da ne izlaze, državni mediji su prikazivali grad koji se polako vraća u normalu – jedan članak opisuje povratak "užurbanosti gradskog života", dok se drugi fokusirao na statistiku o tome koliko je prodavnica ponovo otvoreno.\nMeđutim, ružičasti izveštaji državnih medija ne mogu da sakriju izazov pred Sijem. Ne samo što vakcine dostupne u Kini nisu efikasne kao one koje se koriste u drugim zemljama, već je starija populacija manje vakcinisana. Prema studiji, manje od polovine ljudi starijih od 70 godina u Šangaju primilo je dve vakcine. Širom Kine, taj broj je 72 odsto, dok zdravstveni stručnjaci kažu da bi trebalo da bude 95 ili više odsto.\nPrema nekim procenama, prošlog meseca je skoro 400 miliona ljudi u 45 kineskih gradova bilo pod nekom vrstom karantina u Kini, što predstavlja 7.200 milijardi dolara godišnjeg bruto domaćeg proizvoda. Ekonomisti su zabrinuti da će mere zatvaranja imati veliki uticaj na ekonomski rast i postoje upozorenja da bi Kina mogla da uđe u recesiju ako mere ostanu na snazi još mesec dana.


Audi pokreće proizvodnju električnog SUV-a | PC Press\nAudi pokreće proizvodnju električnog SUV-a\nTri godine nakon što je predstavio koncept električnog SUV-a na Sajmu automobila u Frankfurtu, Audi je u ponedeljak započeo njegovu serijsku proizvodnju. Zvanično predstavljanje Audio e-tron SUV-a biće 17. septembra u San Francisku.\nNovi SUV će proizvodi u Audi-jevoj fabrici u Briselu, koja je renovirana 2016. godine u cilju pripreme za proizvodnju električnih vozila. Prošireni su i dograđeni delovi koji će se odnositi na proizvodnju specifičnih delova za električna vozila, kao što je proizvodnja baterija, na primer. Time će briselska fabrika postati glavna za proizvodnju električnih vozila Volkswagen grupe, kojoj pripada i Audi.\nNovi SUV imaće pet sedišta, te brzi punjač kapaciteta 150 KW. U prethodnim informacijama koje su se odnosile na baterijsko napajanje pominjano je da će SUV imati bateriju od 95 KWh, sposobnu za prelazak više od 500 km.\nAudi e-tron će biti prvi u novoj liniji električnih vozila ove kompanije. Ona do 2020. godine planira da proizvede električni Gran Turismo sa četvoro vrata, a do 2025. godine planira da u svojoj ponudi ima više od 20 električnih i hibridnih vozila.\nTagovi: audi e-tron, električna vozila, električni suv\n← PC Press na IFA 2018: kroz Samsung halu, korak po korak\nLinux računar veličine novčića →


Izvor: Radio 021, 06.Jul.2020, 20:58\nSrđa Janković je, gostujući u Dnevniku RTS, rekao da što se tiče broja pacijenata na respiratoru, tu imamo porast, ali da je to očekivano.\nNa pitanje >> Pročitaj celu vest na sajtu Radio 021 << da li je virus mutirao, Janković kaže da virus mutira stalno pri svakoj replikaciji i svakom umnožavanju, svaki put kada se kopira njegov RNK postoji verovatnoća mutacija.\n"Međutim, samo mali, veoma mali deo svih mutacija dovodi do promene osobina virusa, a od njih samo mali deo dovodi do trajne evolucije virusa", rekao je Janković.\nKako kaže, postoje prve naznake da neke varijante virusa imaju drugačije osobine i to još nije nepobitno dokazano, ali jeste očekivano.\n"Virus se već podelio u nekoliko podtipova i sada naučnici istražuju da li neki od tih podtipova jesu opasniji i ne bi nimalo iznenadilo da budu. Klinička slika se razvija tokom određenog vremena, tako da kriva broja pacijenata na respiratoru uvek malo kasni u odnosu na broj novoobolelih", dodao je Janković.\n"Ukoliko se nastavi porast, naravno da dalji rezervni kapaciteti će morati da budu pušteni u dejstvo", istakao je Janković.\n"Nije se ništa promenilo. Kod dece i dalje je teža klinička slika ekstremno retka, kao i kod mladih zdravih osoba, a kod rizičnih grupa pre svega starijih osoba i osoba sa hroničnim oboljenjima i sa poremećajem imunskog sistema naravno da je rizik najveći. Kada govorimo o faktorima rizika, mi govorimo zapravo o statistici, a pojedinac može uvek da prođe bolje ili lošije u zavisnosti od nekih individualnih predispozicija i zato niko ne treba da misli da je unapred zaštićen ili bezbedan", poručio je Janković.\nSrbijaDanas.com: "NIKO NIJE ZAŠTIĆEN ILI BEZBEDAN" Dr Srđa Janković otkrio koji procenat osoba razvije težu kliničku sliku\nVečernje novosti: Ko su rizične grupe osetljive u ovom trenutku na koronu: Doktor Srđa na RTS razjasnio sve što treba građani da znaju\nB92: Janković: Niko ne treba da misli da je unapred zaštićen


U inostranstvu Amerikance smatraju ubicama - 03.01.2016, Sputnik Srbija\nMira na zemlji neće biti dok SAD ne prestanu da trguju oružjem i da izazivaju ratove, izjavio je bivši američki ambasador u nizu zemalja Den Simson. 03.01.2016, Sputnik Srbija\nanalize i mišljenja, komentari i analitika, avganistan, velika britanija, libija, irak, saudijska arabija, vašington, jemen\nPrema njegovim rečima, u drugim zemljama Amerikance smatraju ubicama jer Vašington može bilo kad, pod izgovorom da treba da se uspostavi „odgovarajući“ oblika upravljanja ili zbog navodnih grešaka drugih lidera, da ih zaspe svojim bombama.\n„Posmatrajući odnos prema SAD na kraju 2015. godine, zaključio sam da smo mi nacija ubica, kod kuće i u inostranstvu“, piše diplomata.\n„Drugim zemljama preostaje samo da se mole svome bogu ili bogovima da Sjedinjene Države ne odluče da im nametnu svoju volju, bilo tako što uspostavljaju vladu koja im odgovara, bilo tako što koriste razne izgovore za to da na njih bace svoje bombe ili da pošalju dronove za ubistvo njihovih lidera“, napisao je Simson.\nSvoje reči bivši ambasador potkrepljuje nizom primera – od Iraka i Avganistana do Libije i Jemena, koji je Saudijska Arabija razorila uz pomoć SAD. On tvrdi da većina stranaca smatra da su SAD „sišle s uma“ i da predstavljaju pretnju za svetsku zajednicu.\n„A neki takozvani saveznici SAD prelaze na našu stranu samo u pokušaju da nekako obuzdaju naše ubistvene sklonosti. Ja u njih uključujem i Veliku Britaniju“, dodaje bivši ambasador.\n„Mi (SAD) moramo da vratimo svoju vojsku kući. Dok to ne učinimo, mira na zemlji neće biti. Hajde da ne budemo ubice“, naglašava Simson.


Koje je nataša dno\nBaklava sirota nije mogla da ponese dve kese do kola nego izvlaci kolica napolje, razmazeno deriste.\nPa sta su one pevaljke a sada ne rade pa neka ciste da vezbaju jel nece skoro zapevati nadam se eto\nPa? Je l imaju sluge i sluškinje pa je ovo neobično?\nnjeno je proslo, realno\nE stvarno je ovaj clanak interesantan, zabavan i edukativan, pun zanimljivih detalja! Molim vise takvih! Nije bas da nismo znali da i pevacice jedu i ciste i idu na pijacu i u prodavnice! Koji haos od novina!


Ratni zločinac se hvali da je dobio novac od sina Aleksandara Vučića - N1\nRegija Autor:Nenad Nešić20. okt. 202119:303 komentara\nIzvor: Dragan Vasiljković (N1)\nOsuđeni ratni zločinac Dragan Vasiljković sedmicama prikuplja potpise za oslobađanje ubice nekadašnjeg srbijanskog premijera Zorana Đinđića. Ali, posljednjih dana se o njemu govori zbog jednog drugog detalja iz života o kom je sam pričao - da su mu pojedinci, među kojima je bio i sin predsjednika države Aleksandara Vučića i Zvezdini navijači dali 30 hiljada dolara i ključeve novog automobila i stana. Demokratska stranka traži objašnjenje od Vučića i reakciju Poreske uprave.\nAleksandar VučićDragan Vasiljkovićratni zločinci


Narodna skupština Republike Srbije / Narodna skupština / Sastav / Delegacije / Saziv od 16. aprila 2014. godine\nViše informacija o organizaciji na: http://www.oscepa.org/\nStalna delegacija Narodne skupštine učestvovala na zimskom zasedanju Parlamentarne skupštine OEBS-a u Beču 25. i 26. februara 2016. godine. Delegaciju Narodne skupštine činili šef delegacije Dijana Vukomanović, članovi Meho Omerović i Gordana Čomić i zamenik člana Irena Aleksić.\nStalna delegacija Narodne skupštine u Parlamentarnoj skupštini OEBS učestvovala je na redovnom jesenjem zasedanju u Ulan Batoru, Mongolija, od 14. do 19. septembra 2015. godine, u sastavu: dr Dijana Vukomanović, šef delegacije i članovi Meho Omerović i Gordana Čomić i zamenik člana Irena Aleksić.\nStalna delegacija Narodne skupštine u PS OEBS, koju je predvodila šefica delegacije dr Dijana Vukomanović, učestvovala je od 18. do 21. februara 2015. godine na Zimskom zasedanju ove organizacije u Beču.\nČlanica stalne delegacije Narodne skupštine u PS OEBS i izvestilac Trećeg komiteta PS OEBS Gordana Čomić učestvovala je na sastanku Biroa PS OEBS, od 3. do 5. decembra 2014. godine, u Bazelu, Švajcarska. Gordana Čomić je prisustvovala i Ministarskom savetu OEBS na kojem je Srbija preuzela predsedavanje OEBS-om za 2015. godinu.\nStalna delegacija Narodne skupštine u PS OEBS učestvovala je na Jesenjem zasedanju ove organizacije, od 3. do 5. oktobra 2014. godine, u Švajcarskoj. U sastavu delegacije su bili šef delegacije Dijana Vukomanović, član delegacije Meho Omerović i zamenici članova Gordana Čomić i Irena Aleksić.\nStalna delegacija Narodne skupštine u PS OEBS učestvovala je na 23. Godišnjem zasedanju ove organizacije u Bakuu, Azerbejdžan, od 28. juna do 2. jula 2014. godine.\nTema ovogodišnjeg sastanka bila je „Helsinki +40: Ka ljudskoj bezbednosti za sve”.\nTokom zasedanja, potpredsednica Narodne skupštine i zamenica člana delegacije Gordana Čomić izabrana je, po drugi put, za Izvestioca Trećeg komiteta za demokratiju, ljudska prava i humanitarna pitanja PS OEBS.\nU sastavu delegacije su bili Dijana Vukomanović, šef delegacije, Meho Omerović, član i zamenici članova Gordana Čomić i Irena Aleksić.\nŠef delegacije Narodne skupštine u PS OEBS dr Dijana Vukomanović boravila je 16. i 17. juna 2014. godine, u Bernu, Švajcarska. Povod za posetu je zajedničko predsedavanje Srbije i Švajcarske OEBS-om, kao i prilika da se upozna model neposredne demokratije koji je zastupljen u Švajcarskoj.\nVUKOMANOVIĆ dr DIJANA\nšef Delegacije SPS Beograd 1967.\nzamenik člana Delegacije SNS Kraljevo 1978.\nčlan Delegacije SNS Vrnjačka Banja 1971.\nzamenik člana Delegacije SPO Kragujevac 1963.\nčlan Delegacije SNS Beograd, Zvezdara 1980.\nčlan Delegacije SDPS Beograd, Palilula 1959.\nzamenik člana Delegacije SNS Kruševac 1967.


Najveća evropska ekonomija klizi u recesiju - Vijesti.me\nNEPOVOLJNE PROGNOZE ZA NJEMAČKU U TREĆEM KVARTALU\nNajveća evropska ekonomija klizi u recesiju\nNjemačka izvozno orijentisana ekonomija suočena je sa negativnim posljedicama usporavanja rasta globalne ekonomije i poslovnom neizvjesnošću, što je posljedica međunarodnih trgovinskih sporova i očekivanog izlaska Velike Britanije iz Evropske unije Edit\n1673 pregleda 0 komentar(a)\nMINA News 5. septembar 2019, 17:24\nIndustrijske porudžbine u Njemačkoj u julu su pale više od očekivanog zbog slabe potražnje iz inostranstva, pokazali novi podaci.\nTakvi podaci sugerišu da bi poljuljani proizvodni sektor mogao gurnuti najveću evropsku ekonomiju u recesiju u trećem kvartalu, prenosi Tanjug.\nPorudžbine za robom proizvedenom u Njemačkoj pale su u julu 2,7 odsto u odnosu na prethodni mjesec, usljed sunovrata potražnje iz nečlanica eurozone, saopštilo je njemačko Ministarstvo ekonomije.\nTo je i značajno veći pad u odnosu na očekivani od 1,5 odsto.\nPodaci o porudžbinama za jun su, međutim, revidirani naviše, kako bi ukazali na povećanje od 2,7 odsto umjesto prvobitno prijavljenog rasta od 2,5 odsto.\nNjemački bruto domaći proizvod pao je u drugom tromjesečju 0,1 odsto na kvartalnom nivou usljed slabljenja izvoza.\nNjemačka izvozno orijentisana ekonomija suočena je sa negativnim posljedicama usporavanja rasta globalne ekonomije i poslovnom neizvjesnošću, što je posljedica međunarodnih trgovinskih sporova i očekivanog izlaska Velike Britanije iz Evropske unije.\nVlada u Berlinu očekuje da će ekonomski rast ove godine usporiti na 0,5 odsto u odnosu na 1,5 odsto u prethodnoj godini. To bi bio najslabiji rast njemačke privrede od 2013. godine kada je eurozona bila suočena sa posljedicama dužničke krize.


Početna / Proizvodni program / Čajne mešavine\nUpotreba čajnih mešavina namenjenih kao pomoć kod određenih zdravstvenih tegoba, preporučuje se za samolečenje samo u početnim fazama bolesti i za otklanjanje blažih simptoma. Kada su u pitanju hronične bolesti i teži simptomi koji zahtevaju primenu medikamentozne terapije, čajevi i čajne mešavine se mogu koristiti kao pomoćna sredstva po preporuci ili uz saglasnost lekara.\nU proizvodnom programu Instituta nalazi se preko osamdeset čajnih mešavina koje povoljno deluju na ublažavanje simptoma bolesti disajnih organa, sistema organa za varenje, urinarnog sistema, metaboličkih bolesti, koštano-mišićnog sistema, na bolesti srca i krvnih sudova, nervnog sistema, poremećaja funkcije reproduktivnog sistema kao i na jačanje imuniteta.\nProizvodnja čajnih mešavina usaglašena je sa zahtevima HACCP sistema. Kao i kod ostalih proizvoda Instituta, pre puštanja u promet, svaka serija proizvoda prolazi rigoroznu kontrolu kvaliteta kojom se garantuje mikrobiološka i zdravstvena ispravnost, kao i usaglašenost sa specifikacijom proizvoda uz poštovanje zakonske regulative.


BBC privremeno obustavlja rad u Rusiji zbog novog zakona\nTanjug 4. marta 2022. 17:53\nLONDON – Britanski BBC saopštio je danas da će privremeno suspendovati rad svih svojih novinara i tehničkog osoblja u Rusiji, nakon izglasavanja novog zakona kojim je predviđena zatvorska kazna za svakoga ko namerno širi „lažne” vesti.\nGeneralni direktor BBC-a Tim Dejvi naveo je u saopštenju da je primetno da ruski zakon kriminalizuje proces nezavisnog novinarstva, prenosi Rojters.\n„To nam ne ostavlja drugu opciju osim da privremeno obustavimo rad svih novinara BBC-a i tehničkog osoblja u Ruskoj Federaciji dok procenjujemo puni uticaj ovog neželjnog razvoja događaja“, rekao je Dejvi.\nGornji dom ruskog parlamenta odobrio je danas predlog zakona koji predviđa zatvorsku kaznu do 15 godina za ljude koji namerno šire lažne informacije o ruskim oružanim snagama, javlja ruska agencija TAS S.\nZakon će stupiti na snagu ako ga potpiše ruski predsednik Vladimir Putin, navodi agencija Rojters.\nZvanična Moskva tvrdi da je ovo samo recipročna mera u informacionom ratu sa Zapadom zbog sukoba u Ukrajini.\nTakođe, zabranjuje se nazivanje ruskih akcija invazijom ili ratom,a umesto toga, Moskva insistira da se one nazivaju „specijalne vojne operacije“.\nNestao avion Cešna koji je krenuo iz Splita ka Nemačkoj


Vučić: Putin nam ne pravi Vladu - 27.05.2016, Sputnik Srbija\nVučić: Putin nam ne pravi Vladu\nMandatar za sastav nove vlade Aleksandar Vučić najavio da će Vlada Srbije biti formirana do 16. juna. On je novinarima rekao da su ga nasmejali navodi da je... 27.05.2016, Sputnik Srbija\n17:52 27.05.2016 (Osveženo: 15:02 29.07.2021)\n© Sputnik / Sergeй Guneev / Uđi u foto-galerijuRadni sastanak predsednika Putina sa srpskim mandatarom Aleksandrom Vučićem /\nMandatar za sastav nove vlade Aleksandar Vučić najavio da će Vlada Srbije biti formirana do 16. juna. On je novinarima rekao da su ga nasmejali navodi da je predsednik Rusije Vladimir Putin urgirao da SPS uđe u novu vladu, ističući da je sa njim imao pristojan i učtiv razgovor tokom kojeg nije pomenuta nijedna partija, osim njegove, SNS.\nDrugog juna će se održati konstitutivna sednica pokrajinskog parlamenta, 3. ili 4. Skupštine Srbije. Nedelju dana kasnije je realno da počne formiranje pokrajinske vlade, zatim i republičke i sve bi trebalo da bude završeno do 16. juna, rekao je Vučić nakon sednice Predsedništva SNS.\nVučić je najavio da će svi potpredsednici SNS-a biti novi, mladi ljudi, i dodao da od srede počinje razgovore sa drugim političkim partijama o vladi.\n„Moji prijatelji i kolege koji će do sutra biti potpredsednici, zajedno će sa mnom nastaviti da budu u izvršnoj vlasti i vladi, a posle toga ćemo da vidimo“, rekao je Vučić.\nNeće biti „ruskog čoveka“ u novoj srpskoj Vladi\n27 Maj 2016, 17:37\nOn je naveo da će na taj način biti obnovljena energija i postignuti bolji rezultati u budućnosti.\nVučić je rekao da se SNS po tome razlikuje od svih, jer ima dovoljno snage da se, i kad pobeđuje najubedljivije u Evropi, sebe menja i gleda u budućnost.\nVučić: Putin nije pomenuo nijednu stranku, sem SNS\nPutin nije pomenuo nijednu stranku osim SNS, izjavio je mandatar za sastav vlade Aleksandar Vučić.\nOn je novinarima rekao da su ga nasmejali navodi da je predsednik Rusije Vladimir Putin urgirao da SPS uđe u novu vladu, ističući da je sa njim imao pristojan i učtiv razgovor tokom kojeg nije pomenuta nijedna partija, osim njegove, SNS.\nVučić je zapitao zašto se svi interesuju da li je Putin imao sugestije u pogledu sastava vlade, i istakao da su i drugi zainteresovani za sastav vlade, ali da dobro znaju da mu "fontane želja" ništa ne znače, već samo želje građana.\nOn je na konferenciji za novinare naveo da je sa Putinom pričao o partijskim stvarima i saradnji Srbije i Rusije.\nPutin: Rusija računa na dalji razvoj odnosa sa Srbijom (video)\n26 Maj 2016, 14:38\n„Predsednik Putin je na pristojan i učtiv način razgovarao, nije pomenuo nijednu partiju sem partije koju ja vodim“, rekao je Vučić na konferenciji za novinare.\nOn je naveo da mu je smešno da komentariše navode da neko može da urgira za sastav Vlade, jer će kandidate predložiti lično on.\n„Sastav vlade predložiću ja, veoma poštujem Putina i primedbe koje čujem sa svih strana. Ali nemojte da mi pričate da to određuje Putin, pa imate i druge zainteresovane za ministarstva, državne sekretare, pomoćnike…“, rekao je Vučić.


Arsenal se sprema za Čempionšip i smanjuje plate igračima, Arteta filozofira o fudbalu i košarci - Telegraf.rs\n22/12/20 | 11:00 ≫ 11:17\nLondonski velikan u najtežim danima krize u opasnoj poziciji na tabeli\nArsenal je posle najgore serije u poslednjih 46 godina samo četiri boda iznad zone ispadanja, a ako Barnli još dobije zaostali meč, to će značiti i da su fudbaleri londonskog velikana na 16. mestu na tabeli, nadomak ispadanja u Čempionšip.\nTop 6 ekipa retko aktiviraju "planove za slučaj ispadanja", odnosno uopšte razmišljaju o njima, u sličnoj situaciji je bio i Čelsi kada je smenjen Žoze Murinjo, ali nisu razmišljali o čuvenom "padobranu" ako ispadnu.\nEngleski listovi ovog utorka podgrevaju atmosferu tvrdeći da su u Arsenalu svesni činjenice da bi mogli da se bore za opstanak, pa i da prvi put posle gotovo 110 godina ispadnu iz Premijer lige. Tada na scenu stupa krizni plan koji podrazumeva radikalne korake.\nOsim prodaje igrača, što bi bio logičan potez, svim fudbalerima bi bila uzeta četvrtina plate. Klub bi tako uštedeo oko trećinu sadašnjih izdavanja, 50 miliona funti od ukupno 150 miliona koliko plaćaju godišnje igračima.\nNa listi najplaćenijih izdvajaju se Mesut Ozil kome ugovor ističe na leto i kapiten Obamejan koji je očajan nakon što je potpisao novi ugovor pre nekoliko nedelja. I Gabonac imao oko 20 miliona godišnje koliko i Ozil, a treći najplaćeni je Brazilac Vilijan koji prima oko 13 miliona evra godišnje.\nJasno je i da bi pomenutu trojicu Arsenal teško prodao, jer imaju prevelike plate, čak, Brazilca navodno žele i da se oslobode u januaru, ali male su šanse da ga neko odvede.\nVećina fudbalera Arsenala u ugovoirma ima klauzule o smanjenju zarada u slučaju ispadanja za koje niko nije očekivao da će ikada biti aktivirane, a trener Mikel Arteta je poručio igračima da će eliminisati one koji nisu spremni da se bore za opstanak.\nMikel Arteta Foto: Tanjug/AP\n- Fudbal nije košarka. U košarci šutnete 50 puta, protivnik samo jednom i opet pobedite. U fudbalu nije tako. Možete da uradite sve kontra i da izgubite s 1:0. Mi smo od Barnlija izgubili, a da oni nisu imali šut na naš gol. Neverovatno je, ali se nažalost to događa u fudbalu. Čak i takve stvari morate da naučite da kontrolišete - kaže Arteta.\nVlasnici "Tobdžija" su spremni da podrže Španca, da mu dovedu Maksija Gomeza iz Valensije kako bi rešili hronični problem u napadu, jer jednostavno, nije slučajno što je Arsenal među tri najgora tima po broju šuteva prema golu, ali i među pet onih koji su stvorili najmanje prilika u ligi.\nDa li će pojačanje stići na vreme kako bi se izbegla katastrofa, videćemo...\nŠta očekivati od tima kome je šipatar kapiten !


Izvor: Vostok.rs, 28.Nov.2020, 14:40\n„Kvalifikujemo događaj kao otvorenu provokaciju, usmerenu na kršenje mira i dobrog reda“, dodaje se u saopštenju ruskog Ministarstva. Kako se navodi, Vašingtonu je dobro poznat stav Rusije kada je reč o tom području – to su unutrašnje vode Rusije, na koje se prostire suverenitet Ruske Federacije. U saopštenju se ističe da su pokušaji da se tvrdi drugačije nedopustivi. „Očigledno je da putem ovakvog 'zveckanja oružjem' SAD svesno pogoršavaju situaciju, ponovo potvrđujući da u ovom istorijskom periodu prednost daju metodama sile prilikom zastupanja sopstvenih spoljnopolitičkih stavova“, ističe se u saopštenju ruske strane. Takođe se navodi da uplovljavanje američkog vojnog broda u teritorijalno more Rusije ne stvara i ne može stvoriti nikakve međunarodno-pravne posledice po status tog vodenog područja. „Uporno pozivamo SAD da se u budućnosti uzdrže od sličnih avantura. U suprotnom odgovornost za moguće posledice će u potpunosti snositi američka strana. Zadržavamo pravo na odgovor“, poručuje rusko Ministarstvo. Ranije je američki razarač „Džon Mekejn“ ušao je u teritorijalne vode Rusije, prešavši dva kilometra preko granične linije. Ruski brod „Admiral Vinogradov“, koji je direktno pratio američki razarač, upozorio je strani brod na nedopustivost takvih dejstava i mogućnost „primene manevra za izbacivanje uljeza iz teritorijalnih voda. Nakon upozorenja američki razarač je odmah otišao u neutralne vode.


Ski opening na Torniku - PressLider.rs\nSki opening na Torniku\n20. decembra 2016. Duško Radišič\t0 Comments Manifestacija, Sezona, Skijanje, Tornik, Zlatibor\nZlatibor – Skijališta Srbije i Turistička organizacija Zlatibora zvanično otvaraju skijašku sezonu na Torniku u četvrtak, 22. decembra, u 12 časova.\nZvaničnom manifestacijom obeležava se početak skijaške sezone na ovom skijalištu, a prva dva dana su besplatna za sve posetioce. Skijaši i borderi će u četvrtak i petak moći besplatno da koriste sadržaje na Torniku, dok će u subotu i nedelju važiti popust od 70 posto.\nZa ljubitelje zimskih sportove pripremljene su staze Tornik i Čigota, na kojima ima do 30 centimetara utabanog snega, a za prevoz je na raspolaganju šestosedna žičara. Skijašima početnicima i najmlađima će na raspolaganju biti i ski poligon, kao i bob na šinama i tjubing staza.\nSkijanje na Torniku je počelo 19. decembra, a Ski openingom se već tradicionalno obeležava početak sezone, kada posetioce očekuju brojne zanimljivosti na snegu.\n← Novogodišnja berza ploča i gramofona\nRadovi na elektro i vodovodnoj mreži →


Otac najboljeg fudbalera Čelzija Edena Azara, Tjeri, ponudio je preko menadžera svog sina Real Madridu, prenose španski mediji.\nSavić pregovara sa Juventusom i Čelsijem\nBivši fudbaler Partizana Stefan Savić u pregovorima je sa Čelsijem i Juventusom oko transfera iz madridskog Atletika, javlja italijanski Skaj.\nLampard u Derbi Kauntiju počinje karijeru menadžera\nLevandovski želi da ide iz Bajerna!\nGolgeter minhenskog Bajerna Robert Levandovski obavestio je klupske čelnike da ima nameru da potraži novi izazov i pređe u drugu sredinu.\nFudbaler Intera Mauro Ikardi nalazi se na vrhu liste želja Čelsija koji je spreman da za njegovo dovođenje izdvoji 40 miliona evra i u suprotnom pravcu pošalje Alvara Moratu, prenose italijanski...\nTeri traži ugovor sa klauzulom da ne igra protiv Čelsija\nKapiten Aston Vile Džon Teri najverovatnije će ostati u ovom klubu i naredne sezone ukoliko izbori plasman u Premijer ligu, ali insistira da u novi ugovor ubaci klauzulu prema kojoj ne bi mogao da...


Datum objave: 12.09.2016 10:07 | Autor: Ministarstvo održivog razvoja i turizma\nPrihodi od turizma bi ove godine, prema procjenama Ministarstva održivog razvoja i turizma, trebalo da premaše 850 miliona EUR, dok bi sezona mogla biti rekordna, saopštio je resorni ministar, Branimir Gvozdenović.\n„Crnu Goru je u prvih sedam mjeseci posjetilo 864,09 hiljada turista, 3,7 odsto više nego u istom periodu prethodne godine. U prvih sedam mjeseci ostvareno je 5,23 miliona noćenja, 0,5 odsto više nego u uprednom periodu“, kazao je Gvozdenović agenciji Mina-business.\nOn je dodao i da informacije kojima raspolaže Nacionalna turistička organizacija (NTO) ukazuju na to da je avgust premašio sva očekivanja i da je prema broju turista, noćenja i prometu najbolji avgust do sada.\n“Prva sedmica septembra bilježi sličan trend, odnosno skoro 20 odsto turista više nego u istom periodu prošle godine, a odlične su i najave za oktobar”, rekao je Gvozdenović.\nOn je naveo da je, prema procjenama Centralne banke, u prvih sedam mjeseci ostvareno oko 400 miliona EUR prihoda, što pokazuje rast u odnosu na prethodnu godinu kada je u istom periodu prihodovano 385 miliona EUR.\n„Kao što je evidentno, glavna sezona je bolja od prethodne, pa se očekuje i da postsezona bude bolja, kako u primorskim, tako i u sjevernim opštinama. Kada govorimo o strukturi gostiju ona je različita u predsezoni i sezoni. U predsezoni i postsezoni uglavnom su to gosti zapadnoevropskih tržišta, koji ne dolaze isključivo zbog sunca, mora i plaža, već više uživaju u ljepotama Crne Gore, prirodi, u aktivnom odmoru“, saopštio je Gvozdenović.\nOn je kazao da su tu glavna emitivna tržišta - Njemačka, Velika Britanija i Francuska, dok je ove godine izuzetna tražnja bila iz Holandije, odakle su nakon 30 godina uvedeni i čarter letovi.\n„Što se tiče špica turističke sezone, glavni gosti stižu iz Srbije, regiona odnosno Bosne i Hercegovine (BiH) i Makedonije, kao i sa tržišta Rusije. Ta tržišta su konstantno prisutna u Crnoj Gori“, rekao je Gvozdenović.\nOn je dodao da su najveći broj noćenja ostvarili gosti iz Rusije i Srbije, za kojima slijede BiH, Francuska, Ukrajina i Velika Britanija. Zabilježen je i rast broja turista iz Slovačke 74 odsto, Španije 55 odsto, Holandije 54 odsto, Turske 45 odsto, Bugarske 43 odsto, Velika Britanija 42 odsto, Italije 30 odsto i Albanije 21odsto.\n„Od vanevropskih zemalja, najveći rast je zabilježen kod turista iz Izraela 124 odsto, Čilea 81 odsto, Novog Zelanda 45 odsto, Brazila 32 odsto, Argentine 28 odsto i Južne Afrike 20 odsto“, precizirao je Gvozdenović.\nOn je naveo da je prema podacima Aerodroma Crne Gore, promet aviona u prvih sedam mjeseci bio veći 9,7 odsto, a putnika 10,9 odsto u odnosu na prethodnu godinu.\nPrema podacima Monteputa, kroz tunel Sozinu je prošlo 19,4 odsto više vozila i ostvaren je prihod 16,1 odsto veći nego u uporednom periodu. Podaci Nacionalnih parkova (NPCG) pokazuju da je prodato 2,6 odsto više ulaznica i da je evidentiran rast prihoda od 0,55 odsto.\nGvozdenović je saopštio i da je u Hotelskoj grupi (HG) Budvanska rivijera u prvih sedam mjeseci ostvareno povećanje fizičkog obima prometa od oko pet odsto u odnosu na uporedni period.\n„Rast broja turista u Crnoj Gori, koji se kontinuirano povećava svake godine, svjedoči o rastućem značaju turizma, između ostalog i u privlačenju investicija, kreiranju novih poslova i radnih mjesta, stimulisanju razvoja privatnog sektora i većem prilivu novca usljed potrošnje koju ostvare turisti“, kazao je Gvozdenović.\nOn je dodao da je prošle godine broj turista bio 19 odsto veći nego 2012. godine. Broj ostvarenih noćenja prošle godine je u odnosu na 2012. godinu porastao 20,8 odsto.\n„U periodu od početka 2012. godine do početka ove, prihod od turizma je porastao 14,4 odsto, odnosno sa 700 miliona na 801 milion EUR“, rekao je Gvozdenović.\nOn je saopštio da su, zahvaljujući odgovornoj politici i pažljivom tretiranju prioriteta u prethodnom periodu, stvoreni uslovi i početa realizacija kapitalnih projekata u turizmu, kao što su Porto Montenegro, Portonovi, Luštica Bay i Plavi horizonti.\n„Stvoreni su preduslovi i za početak realizacije velikih turističkih projekata na sjeveru, na Bjelasici i Komovima. Renomirani hotelski brendovi, kao što su Aman, Regent, Ramada, Iberostar i Hilton, prisutni su u Crnoj Gori, dok je ugovoren dolazak One&Only-a, Ritz Carltona, Chedia, Westina i Four Points by Sheratona“, naveo je Gvozdenović.\nOn je podsjetio da je u cilju unaprijeđenja regulatornog okvira donešeno više zakonskih i podzakonskih akata, a pristupilo se i izradi novog Zakona o turizmu, čija će rješenja omogućiti intenzivniji razvoj nedovoljno razvijenih područja sa akcentom na sjeverni dio Crne Gore, širu podsticajnu politiku razvoju hotelskog biznisa, nove poslovne modele, kao i efikasnije suzbijanje poslovanja u sivoj ekonomiji.\n„Tekuća politika i razvojna strategija Crne Gore prepoznaju turizam kao ključni privredni sektor čiji ekonomski kapacitet je pretpostavka dinamičnog razvoja i rasta bruto domaćeg proizvoda (BDP) u narednom periodu. Crna Gora je značajno unaprijedila poslovni ambijent, što je rezultiralo visokim nivoom investicija, posebno u turističkom sektoru kroz ukidanje obaveze plaćanja naknade za komunalno opremanje za gradnju hotela kategorije četiri i pet zvjezdica, uvođenje progresivne stope oporezivanja koja omogućava veće poresko opterećenje hotelskih objekata sa tri i manje zvjezdica u prioritetnim turističkim zonama, smanjenje godišnjeg poreza na nepokretnosti do 30 odsto za hotele sa četiri zvjezdice i do 70 odsto za one sa pet zvjezdica, što je rezultiralo visokim nivoom investicija, posebno u turističkom sektoru“, kazao je Gvozdenović.\nOn je naveo da je 2012. godine u Crnoj Gori bilo 84 hotela sa četiri zvjezdice sa 10,28 hiljada ležaja, dok ih je ove godini 131 sa 15,6 hiljada ležaja.\n„U 2012. godini bilo je pet hotela sa pet zvjezdica sa 805 ležaja, dok ih je ove godine deset sa 1,38 hiljada ležaja. Dakle, u ovoj godini u odnosu na 2012. povećan je broj ležaja u hotelima sa četiri i pet zvjezdica sa 11,09 hiljada ležaja na 16,98 hiljada ležaja, što je povećanje od 53,2 odsto“, rekao je Gvozdenović.\nOn je dodao da će se uvođenjem snižene stope poreza na dodatu vrijednost (PDV) na usluge pripremanja i usluživanja hrane pića i napitaka u hotelima sa najmanje četiri zvjezdice u sjevernom regionu, odnosno sa najmanje pet zvjezdica u središnjem i primorskom regionu, koja će se primjenjivati od 1. januara 2018, dodatno podići konkurentnost turističke privrede.\n„U cilju ravnomjernog regionalnog razvoja pokrenut je niz projekata koji imaju za cilj valorizaciju sjevera, prije svega prostora obuhvaćenog planom za Bjelasicu i Komove, a prioritet je razvoj skijališta Kolašin i Cmiljača u Bijelom Polju, Žarski – Mojkovac, kao i Savin kuk i Hajla, za koja je već opredijeljen dio sredstava“, saopštio je Gvozdenović.\nOn je kazao da je država preduzela niz aktivnosti kako bi se postepeno obezbijedila neophodna turistička infrastruktura kroz kapitalni budžet, dok se u saradnji sa Investiciono razvojnim fondom (IRF) sprovode aktivnosti u cilju stavljanja u funkciju neaktivnih hotela.\n„Crna Gora je zbog geografskih karakteristika i stepena razvoja saobraćajne infrastrukture, pretežno aviodestinacija. Uz koordinaciju Ministarstva održivog razvoja i turizma, na naše tržište ušle su tri niskobudžetne kompanije - Ryanair, EasyJet i Wizzair. Dolaskom renomiranih tour operatora redovnim i čarter linijama, Crna Gora je povezana sa preko 80 destinacija, što je 33 više u odnosu na 2013. godinu“, rekao je Gvozdenović.\nOn je naveo da je uz učešće nacionalne aviokompanije letove realizovalo čak 38 avio kompanija, duplo više nego 2013. godine. Urađene su, kako je kazao, i studije razvoja Luke Bar kao kruzing destinacije i sportskog turizma, koje će biti polazište za razvoj strategija u tim oblastima.\nGvozdenović je najavio da će ključne aktivnosti u turizmu u narednom periodu podrazumijevati nastavak započetih razvojnih projekata i stvaranje uslova za realizaciju projekata na prioritetnim turističkim lokacijama, kao što su Buljarica, Kraljičina plaža Dubovica, Velika plaža, Valdanos, Maljevik, hercegnovski dio poluostrva Luštica, Bjelasica i Komovi, Durmitor i Hajla.\n„U narednom periodu pristupiće se izradi nove Strategije razvoja turizma. Uz strateški marketing plan čije donošenje se očekuje naredne godine i inoviranu Strategiju ljudskih resursa, postaviće se pretpostavke za stvaranje preduslova sa ciljem održivog turističkog razvoja, smanjenja sezonalnosti, ravnomjernog regionalnog razvoja i pozicioniranje Crne Gore kao visokokvalitetne turističke destinacije“, saopštio je Gvozdenović.\nPlanirano je i, kako je dodao, donošenje strategija za razvoj ruralnog, kulturnog i nautičkog turizma.\n„Novim mjerama ekonomske politike nastojimo da investicioni ambijent dodatno unaprijedimo, kako bi se podstakla ulaganja u objekate koji su u skladu sa vizijom Crne Gore kao visokokvalitetne turističke destinacije“, rekao je Gvozdenović.\nOn je najavio da će se, u cilju podizanja konkurentnosti, raditi na daljem unaprijeđenju poslovnog ambijenta kroz obezbjeđenje povoljnih kreditnih sredstava za razvoj hotelskih kapaciteta i komplementarne turstičke ponude, podsticajnu politiku u sektoru turizma, optimizaciji poreske politike i unaprijeđenje dostupnosti.\n„Razvoj postojećih i uvođenje novih hotelskih operatera biće realizovati kroz više od deset viskokvalitetnih mixed-used resorta. Pored postojećih brendiranih hotelskih operatera, od nedavno su potpisani ugovori sa Ritz Carltonom, Chedijem, Four Points by Sheratonom i Westinom, a interesovanje postoji i kod drugih renomiranih globalnih brendova“, rekao je Gvozdenović.\nOn je dodao da se do 2020. godine planira gradnja ili početak izgradnje 50 novih hotela sa 2,5 hiljade ključeva.\n„Razvoj visokokvalitetnog turizma zahtijeva adekvatne ljudske resurse, zbog čega ćemo posebnu pažnju posvetiti razvoju kadrovskih potencijala kroz unaprijeđenje sistema obrazovanja i sprovođenjem prakse u saradnji sa privatnim sektorom“, poručio je Gvozdenović.\nAkcenat će, kako je kazao, biti i na unaprijeđenju saobraćajne infrastrukture kroz jačanje interne saobraćajne komunikacije, kapaciteta aerodroma, izgradnju vodnog terminala na Aerodromu Tivat, jačanje kapaciteta Montenegro Airlinesa, uvođenje novih avioprevoznika, razvoj mreže hidroaviona i heliodroma na teritoriji Crne Gore i unaprijeđenje turističkog saobraćaja na graničnim prelazima.\n„Nastojimo da, shodno strateškom cilju razvoja turizma, Crna Gora bude prepoznata kao cjelogodišnja turistička destinacija. U tom cilju realizuju se aktivnosti na planu stvaranja diverzifikovane i kvalitetne ponude, razvoju turističkih proizvoda za ciljne grupe turista i kreiranju i promovisanju autentičnih turističkih atrakcija“, saopštio je Gvozdenović.\nOn je najavio da i da će Vlada u narednom periodu raditi na unaprijeđenju viznog režima i implementaciji elektronske vize, kako bi se dodatno olakšao i pojednostavio dolazak turista u Crnu Goru.


Banjaluka -- Na sednici Glavnog odbora SDS, u petak uveče, izabrani su novi članovi Predsedništva te stranke. Na sednici je raspravljano i o konsolidaciji organa stranke. Prema rečima portparola SDS Dušan Stojičića, Glavni odbor je utvrdio i principe na osnovu kojih će biti zamenjeni članovi ovog ...\nBanjaluka -- Pedi Ešdaun smenio je juče predsednika Skupštine RS i predsednika SDS-a - Dragana Kalinića i ministra policije Zorana Đerića. Osim nih, Visoki predstavnik međunarodne zajednice u BiH je smenio još 57 osoba, u okviru mera koje bi trebalo da doprinesu što bržem pristupanju BIH - NATO ...\nVisoki predstavnik međunarodne zajednice u BiH Pedi Ešdaun smenio je sa dužnosti oko 60 osoba iz Republike Srpske i iz Srpske demokratske stranke. Ešdaun je, pored više funkcionera MUP, stranke i Vlade, smenio i aktuelnog predsednika SDS i predsednika Narodne skupštine Republike Srpske Dragana ...\nSarajevo -- Međunarodna finansijska revizija otkrila je zloupotrebe, korupciju i utaju poreza unutar Srpske demokratske stranke. To je u četvrtak saopštila kancelarija Visokog predstavnika u BiH, Pedija Ešdauna. "Ova revizija otkriva detalje zloupotrebe, korupcije i utaje poreza na svim nivoima ...\nEšdaun smenio Kalinića i Đerića\nB92 - 30.06.2004\nBanjaluka -- Dragan Kalinić potvrdio je da ga je sa funkcije predsednika Narodne skupštine RS u sredu smenio Pedi Ešdaun. Visoki predstavnik međunarodne zajednice u BiH, Pedi Ešdaun, smenio je predsednika skupštine RS i predsednika SDS-a, Dragana Kalinića, i ministra policije RS, Zorana Đerića, kao ...\nČavić: Ešdaunova odluka nečuvena\nBanjaluka -- Predsednik Republike Srpske Dragan Čavić izjavio je da je današnja odluka Ešdauna "drakonska, neviđena i nečuvena u savremenom demokratskom svetu". "Ova odluka je slom demokratije i ulogu međunarodne zajednice u BiH iz statusa privremenog partnera pretvara u status apsolutnog vladara", ...\nReakcije na smene u RS\nSarajevo -- Stranke iz Federacije BiH uglavnom pozdravljaju poslednje poteze Pedija Ešdauna. Lider Socijaldemokratske partije BiH Zlatko Lagumdžija je ocenio da je smena Dragana Kalinića i ostalih funkcionera "samo polovično rešenje, navodeći da je visoki predstavnik trebalo da ukine Srpsku ...


Vraćaju kružni tok na Bulevaru, novac upitan | Banjaluka.net\nVraćaju kružni tok na Bulevaru, novac upitan\nPozitivno mišljenje o povratku kružne raskrsnice u okviru saobraćajnog čvorišta “Kastel” , koja je ukinuta prije 20 godina, dala je komisija za prostorno uređenje grada. Konačnu odluku treba da donesu odbornici Skupštine grada, koji će o ovom planu raspravljati na narednoj sjednici 31. marta.\nNa Bulevaru je sedamdesetih godina prošlog vijeka saobraćaj već regulisan kružnom raskrsnicom, ali je 1997. godine uklonjeno saobraćajno ostrvo i postavljeni su semafori.\nInače regulacioni plan za saobraćajno čvorište “Kastel” obuhvata prostor uz ulice Kralja Petra Prvog Karađorđevića, Gorana Radulovića Bimbe do spoja sa Bulevarom cara Dušana, ulice Teodora Kolokotronisa, Zdravka Čelara, Đure Daničića i Slobodana Kokanovića.\nIzmeđu ostalog planiran je i prostor za izgradnju centralnog spomen-obilježja, parking garaže od pet spratova ispod Tehničke škole, most preko rijeke Vrbas u naselju Dolac, koji bi bio spoj sa Mačvanskom ulicom te rušenje baraka u kojima se nalazi Centar za mentalno zdravlje.\nU Odjeljenju za komunalne, stambene i poslove saobraćaja su rekli da novac za sada koči realizaciju ovog plana.\n– U pitanju je projekat koji zahtijeva veća finansijska sredstva. Ukoliko odbornici daju zeleno svjetlo za ovaj regulacioni plan, možemo pokušati naći novac da napravimo projekat. Na taj način bismo došli do podataka koliko košta kompletna investicija – naveli su u ovom odjeljenju.\nPredsjednik Udruženja za unapređenje bezbjednosti saobraćaja RS Milenko Jaćimović smatra da je ovaj regulacioni plan pozitivan napredak koji treba da umanji saobraćajne gužve u užem centru grada.\n– Kružni tokovi koji već postoje u gradu su se pokazali kao dobro rješenje za bolji protok saobraćaja. Slična regulacija saobraćaja je na Bulevaru cara Dušana i ranije postojala u vidu saobraćajnog ostrva. U vremenu u kojom je postojalo, to saobraćajno ostrvo bilo je adekvatno rješenje, uzimajući u obzir broj vozila na gradskim saobraćajnicama. U današnje vrijeme ono ne bi moglo zadovoljiti zahtjeve saobraćaja – kazao je Jaćimović.


Dinamičan dan u Dnevnom centru - Radio Tivat\nDinamičan dan u Dnevnom centru\nNa poziv Centra za djecu i omladinu sa posebnim potrebama ” Los Rosales” iz Mostara, korisnici JU ” Dnevni centar za djecu i mlade sa smetnjama i teškoćama u razvoju – Tivat” učestvovali su putem Zoom aplikacije u radionici ” Priprema zdravog obroka”, zajedno sa korisnicima iz još deset ustanova država iz regiona.\nZdrav obrok pripremala su četri korisnika iz Dnevnog Centra Tivat sa voditeljkom Snježanom Radonjić.\n“Takođe danas održana je radionica pod nazivom ” Poremećaj Senzorne obrade – Senzorna diskriminacija” za roditelje naših korisnika, koju je vodila radno – okupacioni terapeut Ena Kuševija, saopštio je direktor tivatskog centra Srđan Krunić.\nPred kraj radnog dana JU Dnevni Centar- Tivat, posjetila je grupa mališana sa svojim pratiocima iz KNIGHTBRIDGE Škole i tom prilikom intervjuisali Direktora Srđana Krunića. Na kraju druženja sa korisnicima Dnevnog centra mališani su otišli nasmijani i veseli iz naše ustanove, kazao je direktor Srđan Krunić.\nSajam zapošljavanja u Tivtu- mogućnost za sezonski ali i dugoročniji posao\nPoklon knjige: Rat i mir, Vječiti mladoženja i Orlovi rano lete


Zbog pogoršane epidemiološke situacije u Kuršumliji, visoke novčane kazne za neodgovorne - juGmedia\nFoto: Opštinski sajt Kuršumlije\nŠtab za vanredne situacije opštine Kuršumlija na današnjoj sednici doneo je niz preporuku zbog pogorošane epideološke situacije, saopšteno je na Zvaničnom sajtu te opštine.\nPreporuče se samoizolacija efikasna preventivna mera kojom štitimo sebe i osobe oko sebe, svoju porodicu, prijatelje, kolege, od zaražavanja koronavirusom, a to podrazumeva preduzimanje jednostavnih koraka kako bi se izbegao blizak kontakt sa drugim ljudima koliko god je to moguće.\nU cilju prevencije i sprečavanja širenja zaraze virusom COVID – 19, a posebno imajući u vidu ozbiljnost epidemiološke situacije na teritoriji opštine Kuršumlija:\nGrađanima koji su pozitivni na koronu preporučuje se i pritom im je izrečena mera samoizolacije, da ispoštuju mere samoizolacije u trajanju od 14 dana kao i sve mere zaštite propisane od strane zdravstvenih institucija, iako im nije uručeno rešenje o nalaganju mera samoizolacije.\nPrema rečima direktorke Doma zdravlja Kuršumlija Uranije Petrović, 2. decembra na korona virus je testirano 70 osoba iz Kuršumlije, od kojih su 37 bile pozitivne\nTakođe, svim građanima kojima su članovi porodica pozitivni na COVID – 19, bez obzira što nemaju simptome bolesti, da poštuju mere samoizolacije u trajanju od 14 dana računajući do dana potvrđivanja pozitivnog testa člana porodice, kao i sve mere zaštite propisane od strane zdravstvenih institucija iako im nije uručeno rešenje o nalaganju mera samoizolacije, koje zbog povećanog obima posla, usled velikog broja obolelih lica, Institut za javno zdravlje ne može blagovremeno da obradi i dostavi članovima porodice obolelog lica.\nJoš jedna od preporuka svim građanima nošenje zaštitinih maski na otvorenom prostoru (pored obaveza nošenja u zatvorenom prostoru svih javnih objekata na teritoriji opštine Kuršumlija i obaveze držanja distance između dve osobe od najmanje 1,5 metra u pomenutim objektima).\n„Obaveštavaju se osobe obuhvaćena članovima I i II da su republičkim propisima predviđene visoke novčane kazne i krivična odgovornost za nepoštovanje instituta obavezne samoizolacije“, saopštio je Krizni štab.\nSprovođenje mera ovih preporuka kontrolisaće nadležne isnpekcijske službe, Republička sanitarna inspekcija, komunalna inspekcija opštine Kuršumlija i MUP.


Američki obaveštajci: Rusija i Kina najveća pretnja i u 2017. - Sputnjik Srbija\n07:09 23 April 2021\n21:16 11.05.2017 Preuzmite kraći link\nSkot: SAD nisu za „veliku Albaniju“\n„U 2017. godini Sjedinjene Američke Države će se suočiti sa kompleksnom pretnjom inostrane obaveštajne zajednice. Smatramo da će, s obzirom na mogućnosti, namere i razmere delatnosti, glavna pretnja i dalje biti Rusija i Kina“, navedeno je u izveštaju koji je predstavljen u Kongresu.\n„Naša je procena da Rusija i Kina smatraju da je neophodno da odgovore na bilo koju vojnu prednost Amerike u vojnim, civilnim i komercijalnim kosmičkim sistemima i sve više razmatraju mogućnost napada na kosmičke sisteme kao budući element svoje vojne doktrine. Obe zemlje nastavljaju da rade na izradi čitavog spektra protivsatelitskog oružja kao sredstva za smanjenje efikasnosti Oružanih snaga SAD“, navedeno je u izveštaju.\n„Iran i Severna Koreja takođe proširuju svoje mogućnosti ometanja vojne komunikacije i navigacije“, navedeno je u izveštaju.\n„Tokom 2017. godine Rusija će, verovatno, biti samouverenija u svetskim poslovima, a manje predvidiva u odnosu prema SAD i autoritarnija u unutrašnjoj politici. Mogućnost Rusije da utiče na događaje na bojnom polju u Siriji i pojavljivanje populističkih i proruskih vlada u Evropi mogli bi da podstaknu predsednika Vladimira Putina na akcije koje će promovisati status Rusije kao velike države“, navedeno je u izveštaju.\nObaveštajna služba SAD smatra da će BDP Rusije ove godine biti povećan za 1,3 odsto, a naredne za 1,7 odsto.\n„Smatramo da će Rusija nastaviti vojno da podržava Asadov režim kako bi postigla političko rešavanje krize, prema sopstvenim uslovima“, navedeno je u izveštaju.\nU Ukrajini, prema stanovištu američkih obaveštajaca, cilj Moskve biće da održi „uticaj“ i „pritisak“ na Kijev. Tvrdi se, takođe, da će Rusija „koristiti rastući populizam u Evropi“ kako bi postigla ukidanje sankcija.\n„Kremlj će, verovatno, nastaviti da posmatra vojnu modernizaciju kao glavni nacionalni prioritet, bez obzira na to što efekat sankcija, niskih cena nafte i sistemskih problema ekonomije usporava ispunjavanje ključnih vojnih zadataka“, navedeno je u izveštaju.\nSve veći rizik od konkurencije na Arktiku\nAmerička obaveštajna služba upozorava na rastući rizik od konkurencije među zemljama na Arktiku.\n„Pošto Arktik postaje otvoreniji za komercijalnu eksploataciju, smatramo da će doći do rizika od konkurencije za pristup morskim maršrutama i resursima, uključujući zalihe ribe. To će podrazumevati i tradicionalno aktivne zemlje na Arktiku, kao i druge zemlje koje se ne graniče sa regionom, ali sve više računaju na promovisanje svojih ekonomskih interesa tamo“, navedeno je u izveštaju.\n„Smatramo da će sirijski režim uz podršku Rusije i Irana održavati inicijativu na bojnom polju, a režim i opozicija će se teško usaglasiti u vezi sa političkim rešenjima tokom 2017. godine. Damask je pokazao da je za učešće u mirovnim pregovorima, ali teško da će predložiti bilo šta drugo osim kozmetičkih ustupaka opoziciji. Opozicija, iako je u povlačenju, može da izvede i kontranapad i to će, verovatno, onemogućiti režim da preuzme teritorijalnu kontrolu nad zapadnom i južnom Sirijom“, navedeno je u izveštaju.\nvojni sateliti, kosmičko nadgledanje, obaveštajna služba, kosmos, pretnja, Sirija, Arktik, Kina


► Božo Koprivica: Očekujem da će doći do žestoke pobune\nOn je ocenio da je narod revoltiran zbog "laži o pobedi nad koronavirusom, kao i lažima o ekonomskim uspesima".\n"Omladina je s pravom mnogo razočarana. Ne vidi skoro nikakvu perspektivu u ovoj državi. Velike su socijalne razlike među mladim svetom", rekao je Koprivica.\nNa pitanje Bete kako komentariše gnev učesnika protesta i brutalnost policije, Koprivica je kazao da policija interveniše po naređenju s ciljem da kod učesnika protesta izazove strah.\n"Ali ta brutalnost ne može da izazove strah, nego hrabrost. Hrabrost je zarazna. Kad ste pred nekim koji pokušava da vas tuče, kod vas se podiže ponos, pa budete hrabriji nego što ste inače bili", objasnio je Koprivica.\nOn smatra da je samo vlast odgovorna i za sukobe na protestima i za eskalaciju epidemije koronavirusa.\n"Vlast je odlučila da u vreme epidemije organizuje izbore, da se igra derbi pred punim stadionom, da Zvezda slavi titulu pred 20.000 navijača, da se slavi izborna pobeda... Oni su slavili izbornu pobedu iako na tim izborima nisu imali protivnike. To je primitivizam", rekao je Koprivica.\nNa pitanje Bete kako vidi dalji tok događaja, Koprivica je rekao da očekuje da će doći do "žestoke pobune".\n"Ovim mladim ljudima treba da se priključi svaki pošteni građanin, bez obzira na profesiju. Pre svega protestima treba da se priključimo mi pisci, na svaki način, jer mora da se podigne građanska hrabrost", naglasio je on.\nKoprivica kaže da je Aleksandar Vučić okružen ljudima koji su "ucenjeni".\n"Vlast je u velikoj frci i kao i sve kukavice oni su usplahireni i iznenađeni građanskom hrabrošću. Golim okom se vidi da Vučića ne brane njegovi saradnici. On treba da se skloni i da bude kažnjen onoliko koliko je kriv, kao i svi oko njega", zaključio je Koprivica.\nbožo koprivica /


Yugopapir: Turneja "YU rock legende" '87: Kornijevci ponovo zajedno, ali Točak ipak nije uspeo da okupi Smak\nNjihovo izvođenje pesme "Jedna žena" bio je najblistaviji muzički trenutak ove sjajne večeri, kojim je Kornelije Kovač ponovo pokazao da je išao ispred svog vremena, da je stvarao muziku za budućnost, što je bio jedan od hendikepa njegove grupe, jer publika nije uvek mogla da prati ideje i muzička rešenja "kornijevaca".\n"Trla baba lan" (čuli smo je i ove večeri) bio je jedan od Kornelijevih ustupaka publici, koji iz ove perspektive ipak pripadaju prošlosti.\nAli, mnogo toga što su Josip Boček, Kornelije Kovač, Vladimir Furduj i Bojan Hreljac, uključujući i njihove pevače, pre svega Dadu Topića, stvarali pre petnaestak godina, moglo bi i danas da zvuči sveže.\nOtud se treba nadati da Kornelijeve reči publici na kraju nastupa "Korni grupe", u kojima je bilo želje i odlučnosti da sa svojim momcima radi nešto novo, neće ostati samo prazno obećanje.\nZa razliku od Kovača, Radomir Mihajlović Točak nije uspeo za ovu priliku da okupi "Smak".\nIpak, oduševio je prisutne, dokazavši ponovo da je među rok-gitaristima ostao sasvim osoben virtuoz, neka vrsta domaćeg "Paganinija električne gitare".\nSlično važi za grupu Tajm, koja takođe nije uspela da se pojavi u legendarnoj postavi, ali upotpunjena sjajnim gostima Janezom Bončinom i Brunom Langerom, a predvođena pravom i uvek živom legendom našeg roka, Dadom Topićem, ubedila nas je da smo nekada ipak slušali kvalitetniji rok nego danas.\nŠto se tiče "YU grupe", koja se posle pauze od osam-devet godina ponovo vratila na scenu, tome ćemo u jednom od narednih brojeva posvetiti više prostora. Na to nas obavezuje ne samo ovaj njihov nastup u centru "Sava", već i novi, nedavno izdati album, na kome su braća Jelić i njihovi saradnici pokazali da uz sede glave ponekad i te kako idu mlada, rokerska srca.\nZanimljivo je reći da među legendama našeg roka koje su nam se predstavile u centru "Sava" nema nijednog muzičara koji se od muzike obogatio.\nNaprotiv, najviše je onih koji jedva sastavljaju kraj s krajem. (Tihomir Pop Asanović se, kažu, jedini obogatio, ali ni on od muzike, već od biznisa u Americi.)\nReč je o pravim zaljubljenicima u muziku, baš zbog toga i autentičnim legendama. Ni ova turneja, koja je već obišla Zagreb, Sarajevo, Novi Sad i Beograd, a tek će Ljubljanu, Rijeku, Pulu i još neke gradove, tu neće ništa promeniti.\nKada se prihod podeli mnogobrojnim muzičarima, pokazaće se da su ponovo radili po starom receptu: "mnogo muzike za malo para".\nSlično važi i za glavnog organizatora ove akcije, Vladimira Mihaljeka, koji je uvek mislio više o tome šta će pokloniti publici, nego koliko će na tome zaraditi. Ali, drugačije i ne može da bude, kada u menadžerskim grudima kuca rokersko srce...\nD. Š. (snimio: Leon Pijade, RTV revija, 1987.)


Srpski privrednici veći optimisti od evropskih kolega – SveVesti.net\nPredsednik Evrokomore Kristof Lajtl pozvao je donosioce odluka, pre svega buduću Evropsku komisiju, da uvaži preporuke svoje privrede pri kreiranju politika i mera bitnih za poboljšanje uslova poslovanja, u situaciji kada u Evropi opadaju optimizam i poslovno poverenje i raste zabrinutost privatnog sektora zbog mogućeg smanjenja privrednih aktivnosti.\nKomentarišući rezultate ankete, predsednik PKS Marko Čadež je rekao da srpski privrednici pokazuju više optimizma od evropskih kolega.\n“Mada, kao i evropske kompanije strahuju od mogućeg pada tražnje na domaćem i stranom tržištu i rasta cena energenata i sirovina usled globalnih trgovinskih sporova, zbivanja oko Bregzita i posledičnog usporavanja evropskih ekonomija, srpski privrednici pokazuju više optimizma od evropskih kolega i njihova poslovna očekivanja su povećana u odnosu na prethodnu godinu”, izjavio je Čadež.\nVeći stepen optimizma i poslovnog samopouzdanja naših privrednika, prema njegovim rečima, analitičari Evrokomore vide kao rezultat boljih unutrašnjih prilika – napretka ekonomskih reformi koje Srbija sprovodi kroz proces evrointegracija i realizaciju sporazuma sa MMF-om.\nTome su, dodaje Čadež, doprinele i aktivnosti PKS na zastupanju inicijativa privrede za poboljšanje poslovnog, investicionog ambijenta i uslova finansiranja, kao i snažna podrška u internacionalizaciji poslovanja domaćih kompanija koja im je omogućila kontakte sa partnerima iz celog sveta i bolje pozicioniranje na međunarodnom tržištu.\nAnketirani privrednici iz Srbije, kao glavne izazove u narednoj godini, očekuju na polju domaće i strane tražnje i cena energenata i sirovina.\n“Za razliku od prošle godine, kada je polovina anketiranih procenila da će im se u 2019. smanjiti prodaja na stranim tržištima, što se na sreću nije dogodilo, pad izvoza sada očekuje zanemarljiv procenat, samo 4,1 odsto anketiranih. Takođe, znatno veći broj ispitanih privrednika, njih 45,7 odsto, u odnosu na prošlogodišnjih 8,3 odsto, smatra da su uslovi finansiranja poboljšani, što je značajan podsticaj za povećanje proizvodnje i izvoza”, objašnjava Čadež.\nKompanije iz EU koje su već suočene sa ovogodišnjim smanjenjem privrednih aktivnosti i posustajanjem svojih ekonomija, izražavaju zabrinutost da će pad domaće trgovine i izvoza i povećanje troškova rada, ograničiti mogućnosti za investiranje i rast privatnog sektora u narednoj godini.\nStoga su manje optimisti kada je reč o prodaji, zapošljavanju i investicijama nego u prošlogodišnjoj anketi, pa je ovoga puta zabeležen stepen poslovnog poverenja najniži u poslednjih pet godina – od 2014. godine.\nMada je Bregzit niže rangiran, moguće posledice izlaska Velike Britanije iz EU najviše zabrinjavaju irske i nemačke privrednike, dok sve veći broj firmi u Francuskoj, Nemačkoj i nekim istočnoevropskim zemljama, brine i zbog rastućih cena energenata i sirovina.\nPrema Lajtlu, rezultati ovogodišnje ankete šalju poruku budućim evropskim političarima na početku novog mandata da je evropskim firmama potrebno jače jedinstveno tržište, povoljno okruženje za trgovinu i mere za rešavanje nedostatka kvalifikacija i veština radne snage u skladu sa zahtevima tržišta rada.\n“Ursula von der Lejen promoviše donošenje politika zasnovanih na dokazima. Pošto imamo dokaz, treba nam pravi odgovor politike”, poručio je Lajtl.\nPrevious Koliko je važno imati ušteđevinu?\nNext Cilj podsticaja – pet odsto površina pod organskom proizvodnjom


Nastavljeno suđenje raščinjenom vladici Artemiju - Društvo - Dnevni list Danas\nPočetna » Društvo » Nastavljeno suđenje raščinjenom vladici Artemiju\nNastavljeno suđenje raščinjenom vladici Artemiju\n– Unakrsnim ispitivanjem svedoka sveštenika Miroslava Čolakovića, sekretara Upravnog odbora Arhiepiskopije beogradsko-karlovačke, danas je pred Višim sudom u Beogradu nastavljeno suđenje direktoru Eparhijskog centra „Rade Neimar“ Predragu Subotičkom..\n1Piše: J. T. 30. avgusta 2018. 19.53\n…odgovornom arhitekti Jeleni Šubarević, raščinjenom i iz SPC isključenom episkopu raško-prizrenskom Artemiju (Radosavljeviću) i raščinjenom protosinđelu Simeonu (Dejanu Vilovskom), kome se sudi u odsustvu. Oni se terete za zloupotrebu položaja i materijalnu štetu nanetu Eparhiji raško-prizrenskoj.\nSveštenik Čolaković bio je u petočlanoj komisiji Svetog arhijerejskog sinoda SPC koja je 10. februara 2010. proveravala rad ERP u njenom, 1999. pod protektoratom UN na KiM, privremeno izmeštenom sedištu u manastiru Gračanica. On je rekao da ga je za člana komisije, u kojoj su bila dvojica arhijereja – mitropolit crnogorsko-primorski Amfilohije (Radović) i tadašnji episkop zahumsko-hercegovački Grigorije (Durić) i trojica sveštenika, imenovao Sinod. Prema njegovim rečima, arhijereji su razgovarali sa vladikom Artemijem, dok su sveštenici međusobno dogovorili šta će ko da proverava u radu ERP. On je u to vreme bio knjigovođa Arhiepiskopije beogradsko-karlovačke i, iako kaže da nema završen Ekonomski fakultet, kontrolisao je finansijsko poslovanje ERP.\nČolaković je izjavio da su episkopi podneli poseban izveštaj Sinodu, dok su sveštenici na molbu mitropolita Amfilohija svoj izveštaj napisali odmah u noći između 10. i 11. februara da bi se on dan posle posete komisije Gračanici našao pred Sinodom. Odgovarajući na pitanja branioca vladike Artemija advokata Branislava Tapuškovića, Čolaković je rekao da nije bio upoznat s tim da je taj prvi izveštaj iz Gračanice bio osnov za uklanjanje vladike Artemija sa katedre ERP, kao da „nije znao niti čuo da je patrijarh srpski Irinej 12. februara 2010. u razgovoru sa ambasadorom SAD rekao da istraga protiv vladike Artemija traje, ali da bi nametanje odluke o njegovoj suspenziji izazvalo otpor ekstremnih krugova na KiM“.\nTokom Čolakovićevog svedočenja razjašnjeno je da je rad ERP, na zahtev adminstratora vladike Atanasija (Jevtića), kontrolisan još dva puta, mada svedok nije bio siguran da li je svaki put išao u Gračanicu ili je dokumentacija dostavljana. Suđenje se nastavlja 28. septembra.\n31. avgusta 2018. u 10.54\nČinjenica je da igumana dečanskog Savu Janjića kao svog sekretara doveo i postavio za igumana upravo rasčinjeni vladika Artemije i najveće pronevere i korupcija je učinjena prilikom rekonstrukcije konaka manastira Visoki Dečani.


Prodaja „Nestlea“ nadmašila očekivanja\nAktuelno / Štampa / Prodaja „Nestlea“ nadmašila očekivanja\nŠvajcarski gigant u sektoru proizvodnje hrane i pića „Nestle“ uspeo je da prevaziđe negativni uticaj jačanja domaće valute i ostvari solidan profit u 2011. zahvaljujući prodaji koja je bila veća od očekivane.\nKompanija „Nestle“ sa sedištem u Veveju u Švajcarskoj, objavila je da je njen profit u 2011. porastao za 8,1 odsto na 9,5 milijardi švajcarskih franaka. Prošlogodisnja prodaja je povećala Nestleov profit iz 2010. na 34,2 milijarde švajcarskih franaka.\nRast prodaje ove kompanije od 7,5 odsto je tokom godine bio bolji od očekivanog.\nKompanije „Neskafe“, „Perije“, „DZeni Krejg“ i „Hagen Das“ su danas u svom zajedničkom saopštenju ukazale da predstoje teška vremena, prenela je američka novinska agencija Asošiejted pres (AP).\nAnalitičari su predviđali skromniji rast prodaje od oko sedam odsto pošto se najveći svetski proizvođač hrane i pića borio sa nestabilnim tržištima, rastućim cenama roba i jakim švajcarskim frankom.\nMeđutim, ukupna prodaja „Nestlea“ za 2011. je opala na 83,6 milijardi franaka sa skoro 110 milijardi franaka iz prethodne godine. Taj pad, koji je u velikoj meri posledica promena deviznog kursa, je bio nešto manji od očekivanog pošto je Nacionalna banka Švajcarske (SNB) intervenisila na tržiištima kako bi zaustavila rast franka, podstakavshi prodaju u poslednjih nekoliko meseci prošle godine.\n„To je bila izazovna godina i ne očekujemo da 2012. bude imalo lakša,“ rekao je izvršni direktor ove kompanije Paul Bulke.\nOn je, međutim, rekao da su nova partnerstva u Kini i veliki novi istraživački centar u Lausenu, pomogli „Nestleu“ da dobro otpočne ovu godinu.\nBudući da ima 280.000 radnika širom sveta i fabrike u gotovo svakom delu sveta, „Nestle“ je veliki kupac prehrambenih namirnica kao što su pšenica, šećer, mleko i kafa i njegovi rezultati su dobar pokazatelj postrošacke tražnje i zdravlja globalne ekonomije u celosti.\n„Nestle“ je saopštio da planira isplatu dividende u vrednosti od 1,95 franaka po akciji.


Privredi nikad gore\nPRIBOJ - Preduzećima sa područja Zlatiborskog okruga nikad nije bilo teže, zaključeno je na sednici Upravnog odbora Regionalne privredne komore u Priboju. Čelni ljudi najvećih fabrika listom su zatražili da sa smanje poreske dažbine i poboljšaju uslovi za proizvodnju, ali i da se sretnu sa predstavnicima vlade i kažu šta ih sve tišti. Za razliku od vlade Zorana Đinđića, čiji su ministri i po nekoliko puta obilazili preduzeća u Zlatiborskom okrugu, sadašnji ministri, kako su konstatovali privrednici, izgleda da nemaju hrabrosti da dođu među radnike.\n- Država je jedini poverilac koji naplaćuje sva potraživanja i to sa kamatom od 23 odsto. Ona je neumoljiva u naplati PDV-a i ostalih poreza, pa ispada da je suština rada preduzeća budžet, a ne proizvodnja. Preduzeća rade od datuma do datuma, sve je skoncentrisano na to da se izmire obaveze i zarade, a investicije su u drugom planu - kaže Dragan Subotić, direktor Valjaonice bakra u Sevojnu i dodaje da preduzeća preživljavaju, zahvaljujući privatizaciji i ino-kapitalu, ali je pitanje dana kad će početi da gube dah.\nĐorđe Pjević iz "Impol-Sevala" smatra da treba promeniti obračunski sistem jer je stranim partnerima nemoguće objasniti negativne kursne razlike. Nikola Šojić, direktor Livnice iz Požege, ističe da druge države stimulišu izvoz, imaju povoljnije kamatne stope na kredite i manja su im poreska zahvatanja.\n- Džabe se Ministarstvo trgovine zalaže za kupovinu domaćih proizvoda, kad nema dovoljne koordinacije između proizvođača i kupaca. Godišnje se u Srbiju uveze 1.000 kamiona, a FAP ne može da proda 200 vozila. Više od polovine potrebnih autobusa stiglo je iz Turske, Belorusije, Rusije, a nisu kvalitetniji od onih koje proizvode FAP, "Ikarbus", "Neobus". NIS je na tenderu dao uslov da vozila imaju disk-kočnice, samo da bi FAP bio unapred eliminisan, a taj detalj nije neophodan, kaže mr Mirko Stojović, prvi čovek FAP-a.


U želji da sazna kako najbogatiji ljudi u Srbiji odlučuju kome će donirati novac i šta ih motiviše da pomažu društvu, agencija "Smart kolektiv" sprovela je istraživanje na reprezentativnom uzorku bogataša, čija procenjena vrednost likvidnih finansijskih sredstava prevazilazi pola miliona američkih dolara.\nReč je o prvom istraživanju ove vrste u Srbiji, sprovedenom pod okriljem projekta za unapređenje okvira za davanje, koji finansira USAID, a sprovodi Koalicija za dobročinstvo, koju čine Fondacija Ana i Vlade Divac, Fondacija Trag, Katalist Balkans, Smart kolektiv, Srpski filantropski forum, Forum za odgovorno poslovanje i Privredna komora Srbije. "Blic Biznis" je istraživao koliko građana Srbije živi "visokoj nozi" i šta to znači. O tome možete više pročitati OVDE.\n"Rezultati ovog istraživanja govore da je prosečan milioner u Srbiji tokom 2017. godine izdvojio blizu 13.000 evra poreza na donacije. On je najviše uložio u obrazovanje mladih osoba, a glavna motivacija za davanje je osećaj odgovornosti prema sredini u kojoj je odrastao, ali i prema čitavom društvu, kome želi da vrati makar deo vrednosti koju je stvorio baveći se preduzetništvom. Jednostavno rečeno, on želi da pomogne mladima koji se nalaze u istoj situaciji kao i on nekada, odnosno imaju želju i volju da rade vredno i posvećeno, ali im treba podrška. Osim mladih i talentovanih osoba, bogataši često žele da pomognu osobama na socijalnim marginama, koje su na više načina ugrožene. Konačnu odluku o tome kome će donirati novac bogataš najčešće donosi sam, mada se oslanja i na analizu podataka, pomoć stručnih osoba i partnera", kaže Neven Marinović, direktor Smart kolektiva, i dodaje da visina iznosa izdvojenog za filantropiju na godišnjem nivou zavisi od finansijskih rezultata kompanije.\n"Bogate osobe su nepoverljive prema posredničkim organizacijama"\nOn dodaje da su bogate osobe po pravilu nepoverljive prema posredničkim organizacijama i uglavnom sarađuju samo sa onima koji su u proteklom periodu dokazali da zaslužuju njihovo poverenje ili su pod kontrolom osoba koje privatno poznaje.\nNjih najviše brine mogućnost zloupotrebe poverenih sredstava, zbog čega neretko odlučuju da sredstva šalju direktno korisnicima ili pokreću projekte preko svoje kompanije ili fondacije. Njihovu motivaciju za davanje umanjuju povremene kritike dela javnosti, odnosno sumnje u dobre namere, kao i u način na koji su razvili svoj biznis.\n– To je ujedno i glavni razlog zbog kojeg bogate osobe veoma retko u javnosti govore o svojim donacijama. Zato ne postoje egzaktni podaci o tome koliko naši imućni sugrađani zapravo doprinose razvoju društva, u koje oblasti najviše ulažu, da li ulaganja rastu ili opadaju tokom godina i koji faktori utiču na njihovu spremnost za ulaganje u razvoj zajednice – naglašava Neven Marinović.\nOsim negativnih komentara javnosti, osobe koje razmišljaju o čovekoljublju nezadovoljne su i komplikovanim administrativnim zahtevima koje moraju da ispune kako bi nekome nešto donirale, kao i opšteprisutnom korupcijom.\nVećina ispitanika izjasnila se da nisu dovoljno upoznati sa olakšicama koje postoje u ovoj oblasti, dok neki od njih naglašavaju činjenicu da Zakon o porezu na dohodak ne prepoznaje davanja fizičkih lica kao osnov za umanjenja poreza.\nUčesnici u ovom istraživanju smatraju da ne bi trebalo oporezivati stipendije koje se dodeljuju mladim talentima i da bi bilo poželjno uvesti posebne olakšice u oblasti davanja za obrazovanje. Takođe je sugerisano da bi filantropima iz dijaspore trebalo ponuditi određene olakšice, bilo da doniraju ili investiraju novac u projekte od značaja za lokalnu sredinu iz koje potiču, ili u kapitalne projekte koji imaju uticaj na čitavo društvo.


GO Novi Beograd: Besplatni novogodišnji paketići za decu - Dan u Beogradu\nNaslovna » Porodica » Deca » GO Novi Beograd: Besplatni novogodišnji paketići za decu\nGO Novi Beograd: Besplatni novogodiÅ¡nji paketiÄ‡i za decu\nAh Neša 24. novembar 2018. Deca Postavite komentar\nKao i godinama unazad, deca sa Novog Beograda koju roditelji prijave dobiće svoj besplatni paketić u, sada već dobro poznatoj, novogodišnjoj atmosferi koju opština Novi Beograd sa ponosom tradicionalno priređuje za najmlađe sugrađane.\nPrijavljivanje za besplatne paketiće opštine Novi Beograd počinje 3. decembra i traje do popune mesta. Svečana podela će biti organizovana krajem decembra u Hali sportova „Ranko Žeravica“.\nPrijavljivanje vrši roditelj (ili staratelj) u Servisnom centru opštine Novi Beograd svakog radnog dana od 8.00 do 20.00. Za prijavu je obavezno poneti đačku ili zdravstvenu knjižicu deteta. Sve dodatne informacije mogu se dobiti putem telefona 011/785-0-785. (danubeogradu.rs)\nTagovideca nova godina 2019 novi beograd novogodišnji paketići porodica za dž zima u beogradu\nPrethodni Da umor ne pokvari sve\nSledeći Arhipelag: Barbi Marković – Superherojke


FRANCUSKA BI DA BUDE AKTIVNIJA U REŠAVANJU KOSOVSKOG PITANJA Ambasador Mondolini: Tenzije u ovom regionu mogu da naškode Evropi\nrasa markovic\t 26.09.2018. 19:31h 19:54h\nFrancuska želi da bude aktivnija povodom tema od opšteg značaja, kao što je pristupanje Srbije EU i rešavanje kosovskog pitanja, kaže ambasador Francuske u Beogradu Frederik Mondolini.\nGovoreći u intervjuu za "Juropian Vestern Balkans" o dijalogu Beograda i Prištine, Mondolini navodi da obe strane moraju da ispregovaraju uzajamno prihvatljivo i trajno rešenje.\n"Ovaj zadatak je dodatno težak pošto moraju da uzmu u obzir moguće posledice njihovih izbora na ceo region. Iako nijedno rešenje ne treba da bude unapred zadato, pregovori treba da sadrže definiciju dovoljnih mera predostrožnosti koje bi garantovale da rešavanje slučaja Kosova neće negde drugde stvoriti probleme", naglasio je ambasador.\nOn je dodao da je Francuska snažno posvećena obezbeđivanju stabilnosti na Zapadnom Balkanu.\n"Ovo je od velike važnosti za EU, Francusku i region. Zaista, svesni smo koliko tenzije u ovom regionu mogu da naškode Evropi. A znamo i koliko su ratovi devedesetih uticali na ekonomsku situaciju regiona. Zapadni Balkan neće uspeti da poboljša svoj ekonomski razvoj ako se potencijalni investitori budu plašili tenzija", upozorio je ambasador.\nU tom smislu, kako je naveo, glavni izazov za region nije neka konkretna tema, već bilo šta što može da spreči rešavanje tih izazova, kao što je zapaljiva retorika, posebno u medijima.\n"Francuska je u potpunosti posvećena podršci rešavanju otvorenih pitanja. Nemamo unapred zadata rešenja i naš stav je da treba ohrabriti strane da postignu međusobno zadovoljavajuće opcije. Mislimo, doduše, da je naša uloga da pružimo podsticaj stranama da se uključe u ozbiljne razgovore kako bi rešile ove probleme. A nakon što je dogovor postignut, zadatak cele međunarodne zajednice - uključujući Francusku - biće da se on adekvatno primeni", poručio je ambasador.\nOsvrnuo se i na izjavu francuskog predsednika Emanuela Makrona na Samitu u Sofiji da se EU neće više širiti zbog unutrašnjih reformi, što je izazvalo lavinu negativnih komentara, navodeći da su te kritike rezultat činjenice da mnogi komentari nisu objasnili zašto je Makron pomenuo neophodnost reformi EU pre novog proširenja.\n"Predsednik Makron je vrlo svestan da se EU mora reformisati kako bi prevazišla teškoće sa kojima se suočava poslednjih godina: bez takvih reformi, novo pristupanje će samo doneti nove teškoće, kako samoj Uniji, tako i novim članicama", istakao je ambasador, U tom smislu, naglasio je, neophodno je da se EU reformiše pre novog proširenja.\n"Međutim, predsednik Makron je zamislio da se te reforme sprovedu pre završetka njegovog trenutnog mandata 2022. godine, kao i da reforme i proces proširenja treba da se odvijaju paralelno. Ovo znači da, ako Srbija bude uspela da sprovede potrebne reforme u tom periodu, pristupanje do 2025. ostaje na stolu", rekao je Mondolini.\nGovoreći o poseti francuskog predsednika Emanuela Makrona Srbiji, on je rekao da se ta poseta planira od početka godine, ali da se traži datum.\n"Stogodišnjica kraja Prvog svetskog rata i oslobođenja Srbije od strane srpsko-francuske armije je pravo vreme za ovu posetu", smatra ambasador.\nPrema njegovim rečima, poseta Makrona Srbiji biće prilika da dve države daju zamajac saradnji oko političkih i ekonomskih pitanja, posebno pristupanja Srbije EU, rada na kosovskom pitanju i jačanju ekonomske saradnje.\nKomentarišući odnose Srbije i Francuske, ambasador je ocenio da se veza produbila u toku prethodne godine, "putem posete predsednika Vučića Parizu, druga dva sastanka naša dva predsednika, kao i međusobnih poseta ministara spoljnih poslova prestonicama".\n"Ova godina je jasan znak da su politički odnosi učvršćeni, pogotovo u kontekstu pristupanja Srbije Evropskoj uniji, što Francuska podržava", poručio je Mondolini. Prema njegovim rečima, ti odnosi su ekonomski učvršćeni putem rastućih francuskih investicija u Srbiji, kao što je investicija "Vansija" u Beogradski aerodrom ili "Sueza" u deponiju u Vinči.\nA kada je reč o njegovim prioritetima kao ambasadora, Mondolini kaže da postoje tri glavne osovine njegovog budućeg rada.\nPrva je, kako navodi, produbljenje odnosa između dveju zemalja.\n"Poslednja poseta predsednika Vučića Parizu trebalo bi da pomogne u organizaciji posete predsednika Makrona Beogradu. Ovo je u principu potvrđeno, i cela ambasada je angažovana u pronalaženju datuma za posetu i njenu najbolju moguću organizaciju. Opštije, Francuska želi da bude aktivnija povodom tema od opšteg znacaja, kao što je pristupanje Srbije EU i rešavanje kosovskog pitanja na koje smo se osvrnuli", rekao je Mondolini.\nKao drugu značajanu temu naveo je ekonomsku saradnju, konstatujući da su ekonomski odnosi dve države već ojačani, ali da treba još toga uraditi, a kao treću kulturnu saradnju.\nNORVEŠKI AMBASADOR ŽELI NASTAVAK PREGOVORA BEOGRADA I PRIŠTINE: U interesu obe strane da bude napretka\nLJAJIĆ: SAD promenile stav, ali nisam optimista da će uskoro doći do napretka u pregovorima\nĐURIĆ: Borba za snažnu Srbiju se nastavlja, naša obaveza je da izdržimo sve pritiske i donosimo odluke hladne glave\nFrederik MondoliniKosovo i Metohijarešavanjeproblem


SportDC - Vesti - Premijer liga BiH - Sara Tanaskovć završava kiarijeru\nSreda, 23.10.2019 19:28\n10.08.2018 Čedo Matović\nNekadašnja juniorska reprezentativka BiH Sara Tanasković, prošle sezone branila je boje paljanskog premijerligaša Jahorine, napušta odbojku, a u budućnosti posvetiće se školovanju i obavezama na fakultetu.\nSara Tanasković igrala je na poziciji "srednji bloker", a prve odbojkaške korake napravila je u OK "Slavija" iz Istočnog Sarejeva, a 2016 sa sjajnom generaciom juniorki "Sokolica" u sastavu: Jovana Papaz, Teodora Bošnjak, Tatjana Lučić, Ana Oro, Maristela Dragović, Anđela Kovač Katarina Guja, Danica Ateljević, Tamara Stojanović i ostale, predvođene trenerima Jovicom Tošićem, Miroslavom Lučićem i Slavicom Tešanović Govedarica osvaja šampionski pehar prvaka BiH.\nStasita Sara bila je i juniorska reprezentativka BiH, a 2016. godine učestvovala je i na Balkanskom prvenstvu u Bijeljini.\nKako stvari stije, ŽOK "Jahorina" će u novu sezonu ući i bez Jovane Papaz jedne od najtalentovanih mladih BH odbojkašica koja nastavlja školovanje i igranje odbojke u Americi te će redovi Jahorinki za sjajni dvojac starterki iz Istočnog Sarajeva biti u novij sezoni oslabljeni.\nVukoje u Bimal Jedinstvu\nKlub dizača tegova Bosna osvojila 40 pojedinačnih titula...


Materijalni gubici Srbije zbog loših sporazuma – Udruženje profesionalnih lađara Srbije\nUPLS 4. септембра 2019.\nPosao na rečnim kruzerima je veoma zahtevan i težak. Sezona na brodu traje oko 9 meseci i zaposleni često za taj period imaju odsustvo od nekoliko dana. Radno vreme dnevno bude i više od 12 sati, radi se i vikendom i praznicima.\nLjudima iz Srbije, koji se opredele za ovu vrstu posla je dodatna otežavajuća okolnost kod zapošljavanja što naša zemlja nije u Evropskoj uniji te je za zaposlenje neophodna radna viza, koju je iz godine u godinu sve teže dobiti, zahvaljujući ogromnom prilivu radnika iz novijih zemalja članica EU. Poslodavci tu činjenicu često zloupotrebljavaju smanjujući cenu rada neretko i ispod Evropskog minimuma. Naši ljudi, što zbog lošeg poznavanja zakona i zbog nedostatka svesti o sindikalnom organizovanju, tu cenu prihvataju oslanjajući se na eventualne dodatke plati kao što su bakšiš, dečiji dodatak i moguća 13. plata. Posebno su bili u prednosti ljudi koji su radili na brodovima koji plove pod Švajcarskom zastavom jer je Švajcarska davala najveći dodatak za decu.\nDa pojasnimo, dodatak na decu ne isplaćuje poslodavac nego Kanton u kome se firma nalazi, a isplaćuje se kao pomoć za decu radnika koji imaju nisku platu tj. platu ispod Švajcarskog standarda. U tu kategoriju spadaju gotovo SVI radnici u sektoru plovidbe.\nTaj dodatak se za državljane Republike Srbije redovno isplaćivao do 01.01.2019.\nOd Nove 2019. godine svi radnici na kruzerima koji plove pod Švajcarskom zastavom, su dobili obaveštenje da im se zbog sporazuma sa Srbijom iz 2010, koji je potpisao tadašnji ministar rada, ukida pravo na dečiji dodatak. Taj dodatak je iznosio oko 250 eura po detetu!\nPo tom sporazumu, na koji su nas iz nadležnog ministarstva u Švajcarskoj uputili, Srbija odriče pravo svojim građanima na pravo koje su uživali po sporazumu iz Jugoslavije. Iz nadležnog ministarstva Švajcarske kao iz sedišta poslodavaca kojima smo se žalili na odluku, dobili smo odgovor da je to odluka političke prirode i da je na Republici Srbiji i nadležnom Ministarstvu za rad i socijalna davanja da pokrene inicijativu za razrešenje tog problema.\nNovac koji građani Srbije zarade u inostranstvu se troši u Srbiji. Tim novcem se plaćaju porezi i sve ostale dažbine. Samim tim, sve što se tim novcem kupi ili plati može da se tretira kao izvozni proizvod. Ako uzmemo da je samo 1000 dece oštećeno ovom političkom odlukom (a znamo da je broj mnogo veći) lako možemo doći do cifre od minimum 300 000 evra godišnje, koje kao zemlja gubimo zbog neinteresovanja nadležnih, da ne spominjemo izgubljeno dostojanstvo radnika i osećanje niže vrednosti ljudi koji časno i revnosno obavljaju najteže poslove da bi obezbedili svojim najbližima u Srbiji normalan život.\nPojedinci su nam se javljali sa informacijom da su pokušali da se obrate nadležnom Ministarstvu po ovom pitanju ali su ostali bez jasnog odgovora.\nOvim putem pozivamo gospodina ministra da nam da pojašnjenje sporazuma kao i koje su mere preduzete kako bi se trenutno stanje preokrenulo u korist radnika.\nNapominjemo da je osoblje sa brodova samo jedna manja grupa ljudi sa radom u Švajcarskoj koja je ovim sporazumom pogođena.


Dodik: Srpska teži najbližoj saradnji sa Moskvom\nSrpski član Predsjedništva BiH Milorad Dodik izjavio je da se saradnja Republike Srpske i Ruske Federacije odvija na najbolji način, o čemu govori i činjenica da se vode pregovori o otvaranju konzulata Rusije u Banjaluci.\nDodik je za ruski magazin "Ekspert" rekao da je pandemija virusa korona onemogućila mnoge važne susrete koji su bili očekivani, posebno sa ruskim predsjednikom Vladimirom Putinom, te nizom zvaničnika.\n"Sama činjenica da se sada vode pregovori o otvaranju konzulata Ruske Federacije u Banjaluci govori o tome da se naši odnosi razvijaju na najbolji način. Mi težimo najbližoj saradnji sa Moskvom", rekao je Dodik.\nU vezi sa ekonomskom saradnjom, Dodik je naglasio prisustvo Rusije u sferi naftne industrije u Srpskoj.\nNa pitanje da prokomentariše optužbe bošnjačkog člana Predsjedništva BiH Šefika DŽaferovića da ranije potpisani dogovori sa Rusijom o gasifikaciji Srpske nisu usaglašeni sa njim i ne predstavljaju zvaničan stav "države", Dodik je naglasio da ne postoji "državni nivo BiH", već zajednički.\nDodik je naveo da Predsjedništvo BiH nije ovlašteno da o tome raspravlja, osim u dijelu koji se tiče prolaska gasovoda granicom, o čemu još nije postignut dogovor.\nPrema Dodikovim riječima, Sarajevo nikako ne može ozbiljno omesti saradnju Republike Srpske i Rusije.\nDodik je rekao da je Rusija pokazala svoju privrženost cijeloj BiH, i da je on, kad god je razgovarao sa ruskim predsjednikom Vladimirom Putinom od njega čuo da podržava Dejtonski sporazum i teritorijalnu cjelovitost BiH.\n"Ali smo mi nekako izloženi napadima, kao da su te riječi ustvari šala i da mi možemo sa Putinom organizovati otcjepljenje Republike Srpske. Kada bi to bilo tako, mi bi smo to već učinili. Ali on /Putin/ se nije šalio, nažalost", dodao je Dodik.\nOn je rekao da je ubijeđen da će pitanje dezintegracije BiH biti riješeno političkim putem i da će taj trenutak biti određen na globalnom nivou, kada postane jasno da nema drugog načina.\nDodik je ponovio da je BiH neodrživa zemlja, koja svoje narode drži kao taoce i predstavlja eksperiment međunarodne zajednice, koja tu trenira trećerazredne diplomate koje Zapad priprema za ozbiljnije zadatke u drugim dijelovima svijeta.\n"Takav nivo intervencionizma toliko paralizuje život zemlje da prosto mora biti uklonjen", kaže Dodik, koji je lider SNSD-a.\nDodik smatra da je jedino rješenje za miran razlaz u BiH da se formiraju tri države: Republika Srpska, Bosna i hrvatska Herceg-Bosna, ističući da bi to učvrstilo mir i ne bi bilo mjesta za konflikte, te da bi takvu ideju prihvatio svako ko želi dobro ovoj zemlji.\n"Ali, očigledno ima mnogo ljudi koji hoće da BiH postane unitarna, u kojoj većinu čine muslimani, koji će odlučivati kako će se tu živjeti. Naravno, to je neprihvatljivo, nerealno i neizvodljivo", naglasio je Dodik.\nKomentarišući to da Bošnjaci tvrde da bi u tom slučaju "potekla krv", Dodik je rekao da se oni junače bez osnova, očekujući da će NATO i slične strukture za njih sve učiniti.\n"Ali, čak ni NATO ne može suzbiti nezadovoljstvo Srba i Hrvata zbog favorizovanja muslimana i pokušaja njihovog nametanja kao dominantne nacije. Naravno, to ne može biti", poručio je Dodik.\nDodik navodi da o tome koliko BiH nema smisla govori i to da ona čak nema ni svoju nezavisnu obaveštajnu službu, jer je postojeća direktni agent i faktički filijala stranih službi.\nGovoreći o evropskom putu BiH, Dodik je istakao da je taj put davno zapao u ćorsokak, da EU pokazuje manipulaciju i blef, te da građane BiH smatraju ljudima drugog reda koji su dužni da vjeruju njihovom "razumu" bez obzira na sve.\n"I kod nas ima `Evropejaca` koji stalno tvrde da `EU nema alternativu`. A ja smatram da mora biti alternativa. Uostalom, Republika Srpska je nepoželjna u EU: sva politika koju Brisel pokušava nametnuti BiH usmjerena je protiv Banjaluke. Zato nam je prosto nelogično ići tamo na giljotinu, šta će nam to? A u suštini, s obzirom na to da se ništa i ne dešava na putu ka EU, nema se čemu ni protiviti", kaže Dodik.\nDodik je poručio da će Srpska nastaviti da razvija odnose sa Rusijom i Kinom bez obzira na to šta o tome mislili na Zapadu, koji često događaje u BiH posmatra kroz prizmu svog straha govoreći o "štetnom uticaju" Rusije ili\nKine, što predstavlja paranoju.


Pavićević: Fenomen da vlast protestuje protiv opozicije - Društvo - Dnevni list Danas\nPočetna » Društvo » Pavićević: Fenomen da vlast protestuje protiv opozicije\nNaprednjaci besramno kopiraju sve poteze opozicije\nProtesti podrške Aleksandru Vučiću koji se ovih dana organizuju u gradovima po Srbiji, a čiji su neposredan povod naslovne strane NIN-a i Danasa, samo su nastavak zamene teza režimske propagande, smatraju sagovornici Danasa, dodajući da se sve radi kako bi se skrenula pažnja sa velikih afera poput Krušika.\n3Piše: Milica Radenković - Snežana Čongradin 05. decembra 2019. 12.56\nIstovremeno, „spontana okupljanja građana“ u Nišu i Leskovcu preslikavaju poteze opozicije nastavljajući trend u kome režim i režimski mediji kopiraju svaku kritiku koja stiže na njihov račun.\nPolitički analitičar Cvijetin Milivojević poteze Srpske napredne stranke karakteriše kao „kopi pejst propagandu“.\n– Komandant naprednjačke propagande istovremeno je i komandant Đukanovićeve propagande a bio je komandant DOS-ove propagande od petog oktobra do ubistva premijera Zorana Đinđića. Nema tu šta novo da se smisli. Podsetiću vas na izložbu „Necenzurisane laži“. Isti takozvani institut je to organizovao u Crnoj Gori. A podsetiću i na vreme kada je Aleksandar Vučić bio ministar informisanja i na tadašnji Zakon o informisanju. Kao što danas neke NN osobe organizuju proteste protiv Koraksa recimo, tada su postojale fantomske organizacije koje su zapravo vodili aktivisti JUL-a, a koje su tužakale sve medije koji bi nešto objavili protiv vlasti, pa bi oni bili osuđeni po hitnom postupku – kaže Milivojević.\nDa li verujete da su protesti podrške Aleksandru Vučiću spontani?\nMilivojević ističe da se i sada, kao što je to bilo za vreme Miloševićeve vlasti, izjednačavaju predstavnici vlasti i država.\n– Oni koji brane slobodu u Srbiji se proglašavaju za rušioce države. Svako ko nešto kritički kaže o vlasti proglašava se ne za neprijatelja vlasti već za neprijatelja države. Ovde imamo simplifikaciju država to sam ja. Država je Vučić. Ako kritikujete Vučićeve saradnike vi zapravo rušite Vučića a time što rušite Vučića rušite Srbiju. Sve je to viđeno u ne tako dalekoj prošlosti – dodaje Milivojević, podsećajući na period nakon ubistva premijera Đinđića i događaje tokom NATO bombardovanja.\nNa drugoj strani, profesor Fakulteta političkih nauka Đorđe Pavićević proteste vidi kao primer na koji način vlast sebe pere od odgovornosti.\n– Kada vlast optuže za nasilje, oni odgovaraju da oni trpe nasilje. To je deo medijskog nastupa. Vlast nije odgovorna ni za šta. Ono što je pomalo smešno je što imamo fenomene koji se retko viđaju, recimo da vlast protestuje protiv opozicije – kaže Pavićević, dodajući da se na ovaj način relativizuje svaka odgovornosti koju vlast može da ima u društvu.\n– Sve ovo prati i relativizacija onih fenomena koji nadilaze jednu vlast, kao što je nasilje, i onih vrednosti koje usput stradaju da bi se vlast oprala od odgovornosti – smatra Pavićević.\nNa „nesvakidašnjost“ protesta vlasti protiv opozicije ukazuje i sociolog Jovo Bakić.\n– Reč je o nervozi vlasti. Protestima protiv opozicije ona pokušava da u drugi plan pomeri brojne afere u kojima se bukvalno davi. Naravno, efekat je potpuno groteskan. Nigde u svetu vlast ne protestuje protiv opozicije – ocenjuje Bakić.\nKomentarišući poruke koje su se mogle videti na protestima vlasti protiv opozicije, poput – Naša meta su mir i stabilnost, sociolog kaže da vlast pokušava da predstavi nezavisna sredstva masovnog opštenja i opoziciju kao agresivnu, protiv mira i stabilnosti, predstavljajući sebe kao njihovog jemca.\n– Naravno, upravo je obrnuto, jer ova vlast je mafijaška, u doslovnom smislu te reči, pa je reč o neobičnom političkom cinizmu – zaključuje Bakić.\nVoštinić: „Krvave košulje“ postaće važne\nPredrag Voštinić iz Lokalnog fronta kaže za Danas da je osnovni cilj protesta da se skrene pažnja „sa krupnih i vrlo optužujućih stvari koje izlaze na videlo“.\n– Po svaku cenu zaustaviti aktuelne debate u čijem su fokusu užasno velike pronevere novca i poverenja ljudi. I pored kontrole ogromne većine medija, društvena debata vođena na slobodnim medijima i društvenim mrežama, uspevala je da formira vrednosni sud u svesti velikog broja ljudi. Kada su to utvrdili na istraživanjima, pažljivo su odredili i stepen osetljivosti birača na pojedine teme, a potom i metodu borbe protiv posledica. U osnovi te metode je relativizacija, međutim kad treba da relativizujete značaj jako krupnih afera onda to izgleda ovako groteskno. Pa ipak, ne treba sumnjati da se radi o jako uspešnoj metodi. Ako se dovoljno dugo bude pominjao „krvavi scenario“, nemojte sumnjati da će „krvave košulje“ postati jednako važne velikoj većini – kaže Voštinić.\nVlast sve čini da dođe do sukoba\nUpitan da li pristup „odbrani“ režima od demonstracija građana i opozicije vodi u moguće sukobe većih razmera, sociolog Jovo Bakić ističe da su sukobi uvek mogući, jer, kako kaže, vlast sve čini da ih bude.\n– Napad na jednog organizatora demonstracija „1 od 5 miliona“ proteklog vikenda, poruka je šta čeka opozicione aktiviste. Verovatno je davitelj pripadnik službe SNS-a. Imaju stranačku službu bezbednosti – smatra Jovo Bakić.\nAktuelna vlast, Cvijetin Milivojević, Protesti, Đorđe PavićevićBeograd\n05. decembra 2019. u 14.25\nCirkus vucibatina o vucibatini…\nda se primetiti kaže:\n05. decembra 2019. u 16.30\nZona sumraka, ona sjajna serija, Orvelova 1984. i pomalo Kafke – jednako je Srbija sa sve vlascu i opozicijom.\n05. decembra 2019. u 16.19\nNisam znao da je gradjanski rat fenomen!!!!!!!!!!!


Mako je odbila da primi jednokratnu isplatu od oko 1,3 miliona dolara koja se obično daje ženama iz carske loze koje se udaju za obične građane u skladu sa japanskim zakonom. Japanska televizija prikazala je Mako kako napušta carsku rezidenciju u Tokiju i oprašta se od porodice, klanja se roditeljima i grli sestru.\nCarska institucija je ranije ovog meseca pojasnila da se ceremonija venčanja, banket prijema i drugi rituali neće održatI. Iako sklapanje braka između običnog građanina i pripadnika carske porodice nije neuobičajeno u Japanu, izostanak pompe za kraljevsko venčanje jeste.\nFoto: Koki Sengoku/Kyodo News / Tanjug/AP\nPrinceza Mako sa roditeljima\nU februaru 2018. brak je odložen za 2020, navodno kako bi dobili više vremena za "pripremu". Šest meseci kasnije, Komuro je otišao na pravni fakultet Univerziteta Fordam, da bi se vratio tri godine kasnije.\nKomuro se vratio u Japan u septembru kao diplomirani pravnik i službenik u jednoj njujorškoj advokatskoj firmi. Nakon sklapanja braka, Mako, koja nikada ranije nije imala prezime ili pasoš, pripremiće se za preseljenje u Njujork.


Američka privredna komora saopštila da se SAD nalaze na raskršću\nAmerička privredna komora, kao najveća asocijacija poslodavaca u svetu, saopštila je da se Sjedinjene Države suočavaju sa ozbiljnim problemima, koji su posledica lošeg obrazovnog sistema, većih troškova zdravstvenog osiguranja i viših cena energenata. Američka privredna komora medjutim ističe da još nije kasno za Amerikance da potvrde primat u globalnoj ekonomiji.\nAmerička privredna komora saopštila je da se Sjedinjene Države nalaze na raskršću. Predsednik komore, Tom Donahju, ističe da još nije kasno da se situacija promeni, iako su kriza u hipotekarnom sektoru i visoke cene nafte uzdrmali poverenje i kompanija i potrošača.\n«Naša ekonomija je otporna, a osnova našeg društva jaka. Medjutim, naša budućnost je nesigurna, zbog nesposobnosti Vašingtona da odgovori na ključne izazove koji podstiču razvoj i prosperitet u 21. veku».\nU svom redovnom godišnjem govoru u Vašingtonu, Donahju je pozvao zakonodavce da sprovedu reforme kako bi se poboljšala konkurentnost američkih kompanija.\n«Ove godine radićemo na usvajanju posebnih mera u oblasti obrazovanja, trgovine, avijacije, zdravstva, informacione tehnologije, zaštite intelektualne svojine i proširenja viznih programa kako bi rešili problem manjka radne snage».\nIako pojedini analitičari očekuju pad ekonomskog rasta, Donahju veruje da je privreda još u ekspanziji i da se otvaraju nova radna mesta.\n«Iako je recesija moguća, smatramo da će naša ekonomija uspjeti da se oporavi u drugom dijelu godine i eventualno izbjegne recesiju»\nDonahju najavljujuje blag rast nezaposlenosti, ali i umerenu inflaciju koja bi trebalo da spreči buduće obaranje kamatnih stopa.


STEFAN MILENKOVIĆ: ŽELJA MI JE BILA DA SE POSVETIM NAŠIM STUDENTIMA ~\nAutor: N1 Beograd 29. apr. 2021\nNije dovoljno samo da svirate dobro, mi smo kao umetnici – i ambasadori ljudskosti i svojim primerom inspirišemo druge i promovišemo umetnost, rekao je violinista Stefan Milenković u Novom danu.\nOn je rekao da je na njegov povratak u Srbiju uticalo više stvari, a da je prisutna bila i želja da se posveti studentima u zemlji. „Već dugo sam bio u inostranstvu, a opet jednom nogom i u Evropi i Srbiji, i sad je došao trenutak da smo bliže našoj porodici, sin nam je napunio sad godinu dana.. Imao sam uvek i tu želju, a sada je to sazrelo – da se posvetim našim studentima i da sam nekako direktnije uključen u promovisanje klasične muzike u Srbiji. To sam uvek radio, samo spolja, a sad bih hteo to više da radim iznutra“, kazao je Milenković.\nSvakom studentu treba pristupiti individualno, a uloga svakog pedagoga je da ih izvede na pravi put za njih, kaže Milenković i dodaje da to ne znači uvek onaj put koji je bio na početku, jer se i studenti menjaju.\nO tome koliko se razlikuju mladi umetnici dnanas i u njegovo vreme, on kaže da se danas deca rađaju u svetu društvenih mreža i samopromocije, što u njegovo vreme nije postojalo, ali se ne razlikuje to da oni koji stvarno imaju strast prema muzici imaju sličan mentalitet.\n„To se ne menja nigde, niti u muzici, niti u bilo kojoj branši. Suština je da imate taj žar i da imate podršku okoline“, dodaje.\nSrbija ima jako mnogo talentovanih studenata, navodi Milenković i dodaje da se nada da će biti puno i onih koji će ga prevazići u svemu. „To je i moj cilj“, kazao je.\n„Uvek sam smatrao da je najbolja promocija umetnosti samim primerom kako živite, kako radite, kako se ponašate – da je to sve bitno i da može da inspiriše nekoga.. To treba da se prenese na mlađe, nije dovoljno samo svirati dobro, to je samo jedan element, ali mi kao umetnici smo i ambasadori ljudskosti. Taj pozitivni primer zainteresuje širi krug ljudi“, ocenuje umetnik.\nIpak, kako je naveo, generalno gledajući, strategija treba da bude da klasične muzike ima u ponudi. „Bitno je da bude prisutna, da se predstavlja u mestima i gradovima gde publika nema prilike da je tako često čuje“, ističe on.\nOnlajn samo kao dopuna palete koju umetnik nudi\nNastupi nedostaju svima u vreme korone, navodi Milenković. „Sa time se ceo svet nosi i mi izvođači smo pogođeni direktno, ali mnoge stvari su prešle na strim, tj zadržava se prisustvo nekako na tržištu, uz pomoc striminga. Međutim, veoma je jasno da to ne može da zameni nastupe“, navodi gost Novog dana.\nKako je rekao, onlajn izvođenje je postojalo i pre korone, ali je sad za vreme pandemije nastupanje skroz prešlo na internet.\n„To je dobar element onoga što mi radimo, može da dopuni paletu onoga što nudi umetnik, ali ne može da bude samo to. Čak ni za lekcije, održao sam bezbroj lekcija onlajn tokom ove godine, ali prisustvo profesora u sobi, zvuk… to nema zamenu. Ostaće onlajn i posle ovoga, ali kao dopuna“, smatra muzičar.\nGovoreći o svojim aktivnostima tokom godine korone, on je rekao da je za njega godina prošla produktivno iako je sve stalo, jer je iskoristio vreme da snima, a i dobio je sina.\nStefan Milenković najavio je koncert sa kamernim orkestrom Muzikon, 16. maja u Botaničkoj bašti, navodeći da će koncert biti na otvorenom i da će se poštovati epidemiološke mere.